open-index/open-wikipedia-markdown huggingface dataset:
নিৰোদ চৌধুৰী

**নিৰোদ চৌধুৰী** () অসমৰ এগৰাকী প্ৰয়াত সাহিত্যিক আৰু সাংবাদিক। ১৯৭৫ চনত মুক্তিপ্ৰাপ্ত আব্দুল মজিদ পৰিচালিত চামেলি মেমচা'ব নামৰ অসমীয়া চলচ্চিত্ৰৰ কাহিনীকাৰ হিচাপে চৌধুৰী বিশেষভাৱে পৰিচিত। তেওঁ প্ৰায় দুবছৰ কাল ধৰি অসম বাণী কাকতৰ সম্পাদকৰূপে কাৰ্যনিৰ্বাহ কৰিছিল। অসম বাণী কাকতত তেখেতে ধাৰাবাহিকভাৱে ন্যায়াধীশ উপেন ৰাজখোৱাৰ দ্বাৰা ১৯৭০ চনত সংঘটিত লোমহৰ্ষক হত্যাকাণ্ডৰ বিষয়ে ধাৰাবাহিকভাৱে লিখা *বিচাৰক ৰাজখোৱাৰ ফাঁচী* সংবাদটোৱে ৰাজ্যজুৰি বিশেষ গুৰুত্ব লাভ কৰিছিল।

## জন্ম আৰু শিক্ষাজীৱন
১৯৩৬ চনৰ ২৪ এপ্ৰিলৰ দিনা তিনিচুকীয়া জিলাৰ ডুমডুমাত নিৰোদ চৌধুৰীৰ জন্ম হয়। তেওঁৰ পিতৃ চানাৰাম চৌধুৰী আছিল ডাঙৰী অঞ্চলৰ এজন ব্যৱসায়ী। সৰু কালছোৱা ডুমডুমাতে পঢ়া-শুনা কৰি পিছলৈ তেওঁ কটন কলেজিয়েট চৰকাৰী উচ্চতৰ মাধ্যমিক বিদ্যালয়ত পৰা স্কুলীয়া শিক্ষা সমাপ্ত কৰে। ডাঙৰীত তেওঁ শিক্ষক হিচাপে কৰ্মজীৱন আৰম্ভ কৰিছিল যদিও সেয়া এৰি গুৱাহাটীৰ কটন কলেজৰ পৰা স্নাতক ডিগ্ৰী লাভ কৰে আৰু ইয়াৰ পিছত গৌহাটী বিশ্ববিদ্যালয়ৰ অসমীয়া বিভাগত স্নাতকোত্তৰ শ্ৰেণীত নামভৰ্তি কৰে। 

## কৰ্মজীৱন
নিৰোদ চৌধুৰী একেধাৰে গল্পকাৰ, ঔপন্যাসিক, গীতিকাৰ আৰু সাংবাদিক হিচাপে পৰিচিত। *কাঁচঘৰ*, *বনহংস*, *বনজুই*, *পানী*, *মন প্ৰজাপতি*, *নতুন আশা* আদিৰ লগতে ৰাষ্ট্ৰীয় পুৰস্কাৰ প্ৰাপ্ত চলচ্চিত্ৰ *চামেলী মেমচা'ব* তেওঁৰ দ্বাৰা ৰচিত কাহিনীৰে নিৰ্মাণ কৰা হৈছিল। অংগীকাৰ চলচ্চিত্ৰৰ বাবে ৰচনা কৰা *কপালতে পিন্ধিলোঁ জিলমিল সোণ পৰুৱা*, *জীৱন নদীৰ দুয়োপাৰৰ* আদি গীতসমূহত ড° ভূপেন হাজৰিকাই কণ্ঠদান কৰিছিল।

### সাংবাদিকতা
ছাত্ৰাৱস্থাতেই তেখেতে সিংহপুৰুষ ৰাধাগোবিন্দ বৰুৱাৰ আহ্বানত দ্য আছাম ট্ৰিবিউন কাকত গোষ্ঠীৰ লাইব্ৰেৰীয়ান হিচাপে চাকৰি জীৱন আৰম্ভ কৰে৷ স্নাতকোত্তৰ শ্ৰেণীত পঢ়ি থাকোতেই তেওঁ দ্য আছাম ট্ৰিবিউনৰ সম্পাদকীয় মেজত কাম কৰিছিল। ১৯৯১ চনৰ ১৬ জুনত চৌধুৰীয়ে অসম বাণী কাকতৰ সম্পাদনাৰ দায়িত্ব গ্ৰহণ কৰে আৰু ১৯৯৩ চনৰ ২৮ ফেব্ৰুৱাৰীলৈকে সম্পাদক হিচাপে কাৰ্যনিৰ্বাহ কৰি যায়। দৈনিক অসমৰ *বিস্মৃত সুবাস* শিতান আৰু অসম বাণীৰ তৃতীয় পৃষ্ঠাত তেওঁ পৃথিৱীৰ বিভিন্ন ঠাইৰ ঘটনা আৰু বিভিন্ন বিষয়ৰ ওপৰত নিয়মীয়াকৈ লিখিছিল। 

### সাহিত্যকৃতি
অসমৰ বিভিন্ন কাকত-আলোচনীত নিৰোদ চৌধুৰীয়ে নিয়মীয়াকৈ লেখা-মেলা কৰিছিল। সত্তৰ-আশীৰ দশকৰ আলোচনীৰ ভিতৰত ড° ভূপেন হাজৰিকাৰ সম্পাদনাত প্ৰকাশ পোৱা বিন্দু নামৰ ক্ষুদ্ৰ আলোচনীতো তেওঁ লিখিছিল। অসম বাণীত তেওঁ ধাৰাবাহিকভাৱে ন্যায়াধীশ উপেন ৰাজখোৱাৰ দ্বাৰা ১৯৭০ চনত ধুবুৰীত সংঘটিত লোমহৰ্ষক হত্যাকাণ্ডৰ বিষয়ে ধাৰাবাহিকভাৱে  *বিচাৰক ৰাজখোৱাৰ ফাঁচী* শীৰ্ষক লেখা লিখিছিল। পিছলৈ এয়া গ্ৰন্থ আকাৰে প্ৰকাশ পায়।

#### ৰচনাসমূহ

**গল্প সংকলন** 
* অংগে অংগে শোভা
* হংস মিথুন
* নিশিগন্ধা
* বায়ু বহে পূৰবৈয়া
* প্ৰথম প্ৰহৰ
* হীৰা পান্না
* সোনপৰুৱা

**উপন্যাস**
* বুঢ়ী গঙ্গাত জুই
* গোপাল ৰেড্ডী যশোধৰা আৰু মই
* কস্তুৰী মৃগ
* নষ্টচন্দ্ৰ

**ভিন্নধৰ্মী**
* ডুমডুমা ডুমডুমাই
* অসমীয়া চলচ্চিত্ৰৰ ইতিহাস
* বিচাৰক ৰাজখোৱাৰ ফাঁচী

২০১০ চনৰ ছেপ্টেম্বৰ মাহত নন্দ তালুকদাৰ ফাউণ্ডেছন আৰু ভৱানী প্ৰিণ্ট এণ্ড পাব্লিকেশ্যনচে *বিচাৰক ৰাজখোৱাৰ ফাঁচী আৰু ইত্যাদি* নামেৰে নিৰোদ চৌধুৰীৰ এখন ৰচনা সংকলন প্ৰকাশ কৰি উলিয়ায়।

## দেহাৱসান
২০০১ চনৰ ১০ ফেব্ৰুৱাৰীত সাহিত্যিক-সাংবাদিকগৰাকীয়ে শেষ নিশ্বাস ত্যাগ কৰে। 

## তথ্য সংগ্ৰহ

শ্ৰেণী:অসমীয়া সাহিত্যিক
শ্ৰেণী:অসমৰ সাংবাদিক
নলিন দুৱৰা

**নলিন দুৱৰা** () অসমীয়া কথাছবিৰ এগৰাকী পৰিচালক আৰু চিত্ৰগ্ৰহণকাৰী বা চিনেমেটোগ্ৰাফাৰ আছিল। তেওঁৰ জন্ম ১৯২৮ চনৰ ২২ জুনত তেতিয়াৰ ব্ৰিটিছ শাসিত অসমৰ শিৱসাগৰ জিলাত (বৰ্তমানৰ গোলাঘাট জিলা) হয়। তেওঁৰ মাকৰ নাম আছিল মনোৰমা দুৱৰা। দেউতাক সৰ্বানন্দ দুৱৰা অভয়জান আৰু শাওতলী বাগিছাৰ স্বত্বাধিকাৰ আছিল। গোলাঘাট বেজবৰুৱা উচ্চতৰ মাধ্যমিক বিদ্যালয়ৰ পৰা তেওঁ প্ৰবেশিকা পৰীক্ষাত উত্তীৰ্ণ হৈ শ্বিলঙৰ চেইণ্ট এন্থনিজ্ এণ্ড চেইণ্ট এডমণ্ডছ্ কলেজত উচ্চশিক্ষা গ্ৰহণ কৰে।

১৯৪৭ত দুৱৰাই মুম্বাইৰ আব্দুল্লা ফজলভাই ইঞ্চটিটিউট অৱ চেইণ্ট জেভিয়াৰ্ছৰ পৰা মোচন পিকচাৰ্চ ফটোগ্ৰাফীৰ দুবছৰীয়া পাঠ্যক্ৰমত ভৰ্তি হয়। ডিপ্লোমা লোৱাৰ পিছত তেওঁ কলকাতাৰ ইন্দ্ৰলোক ষ্টুডিঅ' আৰু ইন্দ্ৰপুৰী ষ্টুডিঅ'ত সহকাৰী কেমেৰামেন হিচাপে কামত সোমায়। এইখিনি সময়তে তেওঁ প্ৰখ্যাত পৰিচালক হৃষিকেশ মুখাৰ্জী, বিমল ৰয় আদি পৰিচালকৰ সান্নিধ্য পাবলৈ সক্ষম হৈছিল।

## চলচ্চিত্ৰপঞ্জী
### পৰিচালনা
* মমতা (১৯৭৩)
* ৰতনলাল (১৯৭৫)

### চিত্ৰগ্ৰহণ

* ৰুণুমী (১৯৫২) (অন্তৰ্দৃশ্যগ্ৰহণ)
* নিমিলা অংক (১৯৫৫)
* স্মৃতিৰ পৰশ(১৯৫৬)
* লখিমী (১৯৫৬)
* মাক আৰু মৰম (১৯৫৭)
* ধুমুহা (১৯৫৭)
* ৰঙা পুলিচ (১৯৫৮)
* কেঁচা সোণ (১৯৫৯)
* আমাৰ ঘৰ (১৯৫৯)
* নৰকাসুৰ (১৯৬২)
* সংগ্ৰাম(১৯৬৮) (ফটোগ্ৰাফী নিৰ্দেশক)
* বৰুৱাৰ সংসাৰ (১৯৭০) (ফটোগ্ৰাফী নিৰ্দেশক)
* ললিতা (১৯৭২)
* ওপজা সোণৰ মাটি (১৯৭২)
* মমতা(১৯৭৩)
* আজলী নবৌ (১৯৮০)
* মইনাজান (১৯৮০)
* ককাদেউতা নাতি আৰু হাতী (১৯৮৩)
* সেন্দূৰ
* এণ্টনী মোৰ নাম (১৯৮৬)
* কনকলতা (১৯৯০)
* বংশধৰ (১৯৯২)

## তথ্য উংস

শ্ৰেণী:অসমৰ ব্যক্তি
শ্ৰেণী:অসমৰ চিত্ৰগ্ৰহণকাৰী
শ্ৰেণী:অসমৰ চলচ্চিত্ৰ পৰিচালক
শ্ৰেণী:অসমীয়া ভাষাৰ চলচ্চিত্ৰ পৰিচালক
পেট্ৰিয়ন

**পেট্ৰিয়ন** () হৈছে এটা সদস্যভুক্তিৰ সুবিধা থকা এটা ৱেবছাইট, যিয়ে কলা-কুশলীসকলক তেওঁলোকৰ সৃষ্টিৰাজিসমূহ অনুগামীসকলৰ সৈতে ভাগ-বতৰা কৰাৰ জৰিয়তে মাহিলী উপাৰ্জন কৰাৰ এক সুবিধা প্ৰদান কৰে। পেট্ৰিয়ন সাধাৰণতে ইউটিউব ভিডিঅগ্ৰাফাৰ, লেখক, প'ডকাষ্টাৰ, সংগীতজ্ঞ আদি যিসকলে নিয়মিতভাৱে ইণ্টাৰনেটত তেওঁলোকৰ সৃষ্টিৰাজিসমূহ ভাগ বতৰা কৰে, তেওঁলোকে ব্যৱহাৰ কৰা দেখা যায়। ইয়াৰ জৰিয়তে তেওঁলোকে তেওঁলোকৰ অনুগামীসকলৰ পৰা (যাক পেট্ৰন বুলি কোৱা হয়)  পোনপটীয়াকৈ অনুদান লাভ কৰিব পাৰে। এই কোম্পানিটো সংগীতজ্ঞ Jack Conte আৰু ডেভেলপাৰ Sam Yam -য়ে ২০১৩ চনত ছানফ্ৰান্সিছক'ত আৰম্ভ কৰিছিল। পেট্ৰিয়নে সাধাৰণতে কলা-কুশলীসকলৰ মাহিলী দৰমহাৰ পৰা ৫ ৰ পৰা ১২ শতাংশ শুল্ক আদায় কৰে আৰু প্ৰতি মাহৰ প্ৰথম দিনাই বিলিঙৰ কামবোৰ সম্পন্ন হয়।

২০১৩ চনৰ মে' মাহত সংগীতজ্ঞ Jack Conte য়ে তেওঁৰ ইউটিউব ভিডিঅ'সমূহৰ জৰিয়তে জীৱিকা নিৰ্বাহৰ এক উপায় বিচাৰি Sam Yam-ৰ সৈতে লগ লাগি পেট্ৰিয়ন প্ৰতিষ্ঠা কৰে। এই মঞ্চই যিমানবাৰ কোনো এজন আৰ্টিষ্টে তেওঁৰ সৃষ্টিৰাজিসমূহ ভাগ বতৰা কৰে, সিমানবাৰেই অনুৰাগীসকলক (পেট্ৰন) তাৰ বাবত অনুদান আগবঢ়োৱাৰ এক সুবিধা প্ৰদান কৰে। প্ৰথম ওঠৰ মাহৰ ভিতৰত ৱেবছাইটটোত ১২৫,০০০ তকৈ বেছি অনুগামীৰ (পেট্ৰন) সদস্যভুক্তি হৈছিল। ২০১৪ চনৰ শেষৰফালে ৱেবছাইটটোৰ সদস্য কলা-কুশলীসকললৈ তেওঁলোকৰ অনুগামীসকলে মাহিলী ১,০০০,০০০ আমেৰিকান ডলাৰকৈ অনুদান পঠিয়াইছিল বুলি ৱেবছাইটটোৰ তৰফৰ পৰা ঘোষণা কৰা হয়।

## তথ্য সংগ্ৰহ

শ্ৰেণী:ৱেবছাইট
গমাৰী

**গমাৰী** () এবিধ ওখ গুড়চ্যাদি বৰ্গৰ ঔষধি গুণ সম্পন্ন গছ। গমাৰী গছৰ কাঠ কঠিন হোৱা বাবে ইয়াক বিভিন্ন ঘৰুৱা সামগ্ৰী তৈয়াৰ কৰিবলৈ ব্যৱহাৰ কৰা হয়। ই এবিধ বৰ খৰকৈ বৃদ্ধি হোৱা পৰ্ণপাতী উদ্ভিদ। ভাৰতবৰ্ষৰ ১৫০০ উচ্চতাৰ বহু অঞ্চলত এই গছজোপা স্বাভাৱিক ভাবেই গজে। ম্যানমাৰ, থাইলেণ্ড, লাউচ, কম্বোডিয়া, ভিয়েটনাম, আৰু চীনৰ দক্ষিণ প্ৰান্তত এই গছৰ স্বাভাৱিক বৃদ্ধি লক্ষ্য কৰা যায়। ১৯৬০ দশকৰ পিছত এই গছবিধ ব্ৰাজিল, মালয়েছিয়া, মলাৱি, হণ্ডুৰাছ, ছিয়েৰা লিঅ'ন, নাইজেৰিয়া, ফিলিপাইন, আইভৰি কোষ্টত দ্ৰুত বৰ্ধমান কাঠৰ গছ হিচাপে এই গছবিধ যথেষ্ট জনপ্ৰিয়। এই গছৰ বাগান পাতিব পাৰি নতুবা ৰাস্তাৰ কাষ, পুখুৰীৰ পাৰ আদিত ৰুব পৰা যায়।

## বিৱৰণ
গমাৰী এবিধ দ্বি-বীজপত্ৰি উদ্ভিদ। ই গুচ্ছমূল জাতীয়। গমাৰীৰ পাত জাল শিৰাবিন্যাস যুক্ত। এই গছ ৫০/৬০ ফুট পৰ্য্যন্ত ওখ হয় আৰু গা-গছৰ বেৰ ৭/৮ ফুটমান বহল। ই ঠাল-ঠেঙুলিৰে আগুৰি থকা বৃক্ষ জাতীয় উদ্ভিদ। চালবোৰ ধোঁৱা বৰণীয়া বা বগা আৰু ডাঠ। কাঠ কঠিন আৰু বগা। সেয়ে এই কাঠ অতি মূল্যৱান। ইয়াৰ চাল আৰু ফল ঔষধ তৈয়াৰ কৰিবলৈ আৱশ্যক হয়। ইয়াৰ পাত ভেলক বা মদাৰ গছৰ আংশিক পাতৰ দৰে দেখা যায়। পাতবোৰ মিহি আৰু বেছি সেউজীয়া। আকাৰত ৭ ইঞ্চিৰ পৰা ১০ ইঞ্চি মান দীঘল, ৫ ইঞ্চিৰ পৰা ৭ ইঞ্চি মান বহল আগ জোঙা। ইয়াৰ পাত বটি বা চোবাই চালে বিজলুৱা পদাৰ্থ থকা যেন লাগে। বসন্ত ঋতুত এডাল পুষ্পমঞ্জৰীত বহুতো হালধীয়া ৰঙচুৱা পাঁচ পহীয়া ফুল হয়। সন্মুখৰ পাহি দুটা চুটি আৰু সৰু, বাকী তিনিটা দীঘল আৰু ডাঙৰ হয়। ইয়াৰ ফল গ্ৰীষ্ম কালত পুৰঠ হয়, দেখাত লেটেকু ফুলৰ ফলৰ দৰে। কেঁচাতে ফলবোৰ সেউজীয়া আৰু মসৃণ, পকিলে হালধীয়া হয়। ফলবোৰৰ ওপৰত বগা ফুট ফুটিয়া চিন দেখা যায়। পকিলে ফলৰ সোৱাদ মিঠা হয়। ফলবোৰৰ ওপৰৰ কোমল অংশ গুচালে ভিতৰত এটা টান গুটি পোৱা যায়। এই গুটিবোৰৰ পৰা পুলি হৈ ইয়াৰ বংশ বৃদ্ধি হয়। গমাৰী গছৰ পাত, গুটি আৰু ফুল গৰু-ছাগলীৰ প্ৰিয় খাদ্য।

## ব্যৱহাৰ

গমাৰী ফুল.jpg|গমাৰী গছৰ ফুল
Gmelina arborea Brahmagiri WLS AJT Johnsingh..JPG|পাত সহ গমাৰীৰ গুটি

গমাৰীৰ কাঠ কঠিন আৰু বৰণ বগা হোৱা বাবে ই এক উপযুক্ত কাঠ হিচাপে বিভিন্ন ঘৰুৱা আচবাব তৈয়াৰৰ বাবে ব্যৱহাৰ যোগ্য। গমাৰীৰ পাত, গুটি আৰু ফুল গৰু-ছাগলীৰ এক প্ৰিয় খাদ্য। গমাৰীৰ ঠাল-ঠেঙুলি আদি খৰি হিচাপেও ব্যৱহাৰ কৰা হয়। ইয়াৰোপৰি গমাৰী এবিধ ঔষধি গুণ সমৃদ্ধ উদ্ভিদ:

*কটুতিক্ত ৰস, গুৰুপাক, উষ্ণবিৰ্য, কফ আৰু ত্ৰিদোষনাশক, বিষদোষ দাহ, জ্বৰ তৃষ্ণা আৰু ৰক্তদোষনাশক।
*গমাৰীৰ চাল আৰু কাঠত অনেক তিক্ত পদাৰ্থ আছে।
*পাতাৰ ৰস জীবাণুনাশক।
*গমাৰী চালৰ গুৰি গৰ্ভস্ৰাব নিবাৰণৰ কাৰণে ব্যৱহাৰ কৰা হয়।
*গনোৰীয়া আৰু কিছুমান চৰ্মৰোগত গমাৰীৰ ৰস ব্যৱহাৰ কৰা হয়।
*শিশুৰ কৃমিনাশক তথা কুষ্ঠৰোগৰ উপকাৰী।
*গমাৰীৰ চালৰ ৰস সুতিকা ৰোগৰ বাবে উপকাৰী।

## ভৌগোলিক বিতৰণ
বাংলাদেশসহ দক্ষিণপূব এছিয়াত গমাৰী গছ দেখিবলৈ পোৱা যায়। ভাৰতৰ অসম, দক্ষিণ বিহাৰ, উৰিষ্যা, আৰু পশ্চিম বংগৰ উত্তৰাঞ্চল সংলগ্ন এলেকাত গমাৰী গছ পোৱা যায়।

## তথ্যসূত্ৰ

শ্ৰেণী:বৃক্ষ
শ্ৰেণী:পৰ্ণপাতী উদ্ভিদ
শ্ৰেণী:অসমৰ উদ্ভিদ
চিকমিক বিজুলী

**চিকমিক বিজুলী** () ১৯৬৯ চনত মুক্তি পোৱা এখন অসমীয়া কথাছবি। ছবিৰ পৰিচালনা, সঙ্গীত, কাহিনী, চিত্ৰনাট্য আৰু গীত ৰচনা ভূপেন হাজৰিকাৰ। ছবিখন ৰাজশ্ৰী প্ৰডাকচনৰ তাৰাচান্দ বৰজাত্য আৰু কামৰূপ চিত্ৰৰ ভূপেন হাজৰিকাই যৌথভাবে প্ৰযোজনা কৰিছিল। ছবিখনৰ গীতৰ লং প্লেয়িং ৰেকৰ্ড উলিওৱা হৈছিল। এইখনেই আছিল লং প্লেয়িং ৰেকৰ্ড উলিওৱা প্ৰথম অসমীয়া ছবি। তাৰোপৰি ইয়াত হিন্দী ছবিৰ বহুকেইগৰাকী অভিনেতায়ো অভিনয় কৰিছিল।

## কাহিনী
বিজুলী এজন ৱিড়িৱালাৰ জীয়ৰী। গুৱাহাটীৰ ফাঁচীবজাৰ এলেকাত ৰহস্যময়ীৰ দৰে ঘূৰি ফুৰা, কালৈকে ভ্ৰূক্ষেপ নকৰা ছোৱালীজনী নাচে-গানে পাকৈত।  নিঠৰুৱা এই ছোৱালীজনী এদিন সত্ৰীয়া নাচ শিকিলে। পিছত সেই নাচৰ স্কুলতে শিকাৰুবোৰক নাচ শিকাবলৈ ল'লে। আপত্তি আহিল। ৱিড়িৱালাৰ সৈতে পথে-ঘাটে নাচি-বাগি বিড়িৰ কেনভাচিং কৰি ফুৰা ছোৱালীজনীয়ে সত্ৰীয়া নাচ কেনেকৈ শিকাব? বিজুলী অপমানিত হয়। নাচৰ স্কুল বন্ধ হৈ গ'ল।

চহৰৰ বিখ্যাত ব্যৱসায়ী আৰু পক্ষীৰাজ বিড়ি কোম্পানীৰ মালিক কেশ মহাজনে আৰু তেওঁৰ ঘাই পৰিচালক বনমালী শইকীয়াই কৌশলেৰে বিজুলীক বিড়ি কোম্পানীৰ প্ৰচাৰৰ অজুহাতত লৈ আহিল। থাকিব দিলে চহৰৰ বদনামী অঞ্চল এটাত। তাতেই তাইৰ সঙ্গী হ'ল বিধবা আজলী আৰু তেওঁৰ পুত্ৰ ভাইটি। হৰজিত সিঙৰ গেৰেজত মেকানিকৰ কাম কৰে প্ৰশান্তই। প্ৰশান্তই বিজুলীক ভাল পাই বিয়াৰ প্ৰস্তাৱ দিলে। কিন্তু এই বিয়াত বাধা দিলে কেশ মহাজন আৰু বনমালী শইকীয়াই। কাৰণ তেওঁলোকৰ উদ্দেশ্য আছিল বেলেগ।

## অভিনয়ত

## সঙ্গীত
ছবিৰ সঙ্গীত পৰিচালনা আৰু গীত ৰচনা ভূপেন হাজৰিকাৰ। ইয়াত বলীউদৰ কণ্ঠশিল্পী কিশোৰ কুমাৰ, মুকেশ, আশা ভোঁচলে আৰু সুমন কল্যাণপুৰেও ভূপেন হাজৰিকা আৰু জয়ন্ত হাজৰিকাৰ সৈতে গীত গাইছে।

## তথ্য উংস

শ্ৰেণী:১৯৬০ দশকৰ অসমীয়া চলচ্চিত্ৰ
শ্ৰেণী:১৯৬৯ বৰ্ষৰ চলচ্চিত্ৰ
সংগ্ৰাম

**সংগ্ৰাম** () ১৯৬৮ চনত মুক্তি পোৱা এখন অসমীয়া কথাছবি। পৰিচালনা অমৰ পাঠকৰ। আই কে চিনে এণ্টাৰপ্ৰাইজৰ বেনাৰত ছবিখন প্ৰযোজনা কৰিছে ইজৰাইল খানে। মুখ্য ভূমিকাত আছে নিপন গোস্বামী আৰু  বিদ্যা ৰাও এইখন নিপন গোস্বামীৰ 
নায়কৰ ৰূপত প্ৰথম ছবি। তেওঁ তেতিয়া পুণেৰ ফিল্ম এণ্ড টেলিভিচন ইঞ্চিটিটিউটৰ চূড়ান্ত বৰ্ষৰ শিক্ষাৰ্থী। হঠাতে পৰিচালক পাঠকৰ পৰা এখন চিঠি এখন পালে, য'ত তেওঁক সংগ্ৰাম ছবিৰ মূল ভাওটোত অভিনয় কৰিবলৈ প্ৰস্তাৱ দিয়া হৈছিল। সেইমৰ্মে তেওঁ ছবিৰ শ্বুটিঙত অংশ ল'বলৈ কলিকতালৈ গুচি গৈছিল। 

## কাহিনী
এগৰাকী দাল-দৰিদ্ৰ বিধৱা। এহাল ল'ৰা-ছোৱালীৰ মাক। এসময়ত যথেষ্ঠ অৱস্থাপন্ন আছিল যদিও সময়ৰ পাকচক্ৰত পিছলৈ আৰ্থিক অনাতনত জুৰুলা পৰিল। তথাপিও পুতেক ৰঞ্জিতক মানুহ কৰাৰ বাবে কষ্ট কৰি কলেজত পঢ়ুৱাইছিল। ১৯৫০ৰ বৰভূঁইকুপে অসমৰ নদ-নদী আৰু সলনি কৰাৰ দৰে আওআধুনিক সভ্যতাৰ ধুমুহায়ো সমাজখনৰ নৈতিকতা, স্বভাৱ-চৰিত্ৰ সলনি কৰি পেলালে।  

মাক-ভনীয়েকৰ ভৰণ-পোষণৰ বাবে ৰঞ্জিতে পঢ়া এৰিবলগীয়া হ'ল। নবীন সভ্যতাৰ সোৱাদ পোৱা  বন্ধুবৰ্গই তেওঁক যিকোনো উপায়েৰে হ'লেও ধন ঘটিবলৈ পৰামৰ্শ দিলে যদিও ৰঞ্জিতৰ বিবেকে তেওঁক কোনো অনৈতিক পন্থাৰে ধন ঘটিব নকয়। চাহ বাগিছাৰ মালিকৰ ছোৱালী নিৰুপমা বৰুৱাই তাৰ প্ৰতি আকৃষ্ট হয় আৰু দেউতাৰ পইচাৰে উচ্চশিক্ষাৰ খৰচ যোগাবলৈ আগবাঢ়ি আহে। কিন্তু ৰঞ্জিতে এই উপযাচি দিয়া এই অনুগ্ৰহ গ্ৰহণ কৰিবলৈ অস্বীকাৰ কৰে। উপেক্ষিতা নাৰীৰ প্ৰতিশোধ মনোবৃত্তি তাইৰ অন্তৰত জাগি উঠিল। যেতিয়া ৰঞ্জিতে তাইৰ দেউতাৰ বাগিছাত এছিষ্টেণ্ট মেনেজাৰ ৰূপে চাকৰিত সোমাল, তাইৰ এই প্ৰতিশোধৰ বাসনা চৰিতাৰ্থ কৰিবলৈ অপূৰ্ব সুযোগ পালে।  

ৰঞ্জিতৰ সততা আৰু কৰ্মপটুতাত নিৰুৰ দেউতাক মোহিত হ'ল। নিৰুৰ বাবে দৰা চোৱাৰ প্ৰয়োজন নাই, তাইৰ বাবে ৰঞ্জিতেই হ'ব উপযুক্ত পাত্ৰ- এই কথা ভাবি দেউতাকে স্বস্তিৰ নিশ্বাস পেলালে।ইফালে চাকৰিত সততা বজাই ৰাখিবলৈ গৈ ৰঞ্জিত বহুতৰে শত্ৰু হ'ল। তাৰ বিৰুদ্ধে চলা ষড়যন্ত্ৰত সি বিধ্বস্ত হৈ পৰিল। অপমানিতা নিৰুয়ো তাক সহায়ৰ হাত আগ নবঢ়োৱাৰ সিদ্ধান্ত ল'লে; যদিও অৱচেতন মনত তাৰপ্ৰতি তাইৰ প্ৰেম তেতিয়াও অক্ষুণ্ণ আছিল। প্ৰতিকুল পৰিস্থিতিৰ বিৰুদ্ধে ৰঞ্জিতৰ যুঁজ চলি থাকিল।

## কলা-কুশলী
:(তথ্যছকত নথকা)
*বেনাৰ- আই কে চিনে এণ্টাৰপ্ৰাইজ
*সংলাপ- অমৰ পাঠক
*অপাৰেটিং কেমেৰামেন- শঙ্কৰ বেনাৰ্জী
*শব্দগ্ৰহণ- জে ডি ইৰাণী, শ্যাম সুন্দৰ ঘোষ
*কলা নিৰ্দেশনা- সঞ্জিত সেন

## অভিনয়ত

*বিদ্যা ৰাও
*নিপন গোস্বামী
*প্ৰদীপ ভূঞা
*ৰাজেন দাস
*শ্যামলী চেতাৰ্জী
*জোনালী দুৱৰা
*গিৰিশ দাস
*তিলক দুৱৰা
*ভোলা (শিশুশিল্পী) আদি

## সঙ্গীত
সংগ্ৰামৰ সঙ্গীত পৰিচালনা কৰিছে অসিত গাঙ্গুলী আৰু গিৰিশ দাসে। গীত লিখিছে অমৰ পাঠক, অসিত গাঙ্গুলী আৰু গিৰিশ দাসে। ইয়াত শঙ্কৰদেৱ বিৰচিত এটা বৰগীত আৰু এটা হিন্দী গীত অন্তৰ্ভূক্ত কৰা হৈছে। 

## বাহ্যিক সংযোগ
ইউটিউৱত সংগ্ৰাম ছবিৰ গীতৰ ক্লিপিং

## তথ্য উংস

শ্ৰেণী:১৯৬০ দশকৰ অসমীয়া চলচ্চিত্ৰ
বিকালী মহাবিদ্যালয়

**বিকালী মহাবিদ্যালয়** () নামনি অসমৰ গোৱালপাৰা জিলাৰ পূবে ধূপধৰা অঞ্চলত অৱস্থিত এখন উচ্চশিক্ষাৰ প্ৰতিষ্ঠান। এই মহাবিদ্যালয়খন ১৯৮২ চনৰ ১৪ এপ্ৰিল তাৰিখে এটি আৰ্থ-সামাজিক আৰু সাংস্কৃতিক সংগঠন 'বিকালী মৌজা উন্নয়ন সমিতি'ৰ অধীনত ৫২খন গাঁৱৰ জনসাধাৰণৰ দ্বাৰা প্ৰতিষ্ঠিত। মহাবিদ্যালয়খন গুৱাহাটী বিশ্ববিদ্যালয়ৰ অন্তৰ্ভুক্ত।

## ইতিহাস
ঐতিহাসিক ‘হাব্ৰাঘাট পৰগনা'ৰ এটি অংশৰে বিকালী মহাবিদ্যালয়ৰ নামকৰণ কৰা হৈছে। মহাবিদ্যালয়খন ৩৭ নং ৰাষ্ট্ৰীয় ঘাইপথ তথা ধূপধৰা বজাৰৰ পৰা ০.৭৫ কিলোমিটাৰ দূৰত ধূপধৰা দ্বিতীয় খণ্ডৰ অন্তৰ্গত। মহাবিদ্যালয়খন প্ৰতিষ্ঠাৰ দায়িত্ব গাঁৱবাসীয়ে কান্ধপাতি লয় আৰু ১৯৭৪ চনৰ ৩০ নৱেম্বৰ তাৰিখে প্ৰয়াত উপেন্দ্ৰ নাৰায়ণ সৰণিয়াৰ সভাপতিত্বত প্ৰথম সভা অনুষ্ঠিত হয় আৰু তত্কালীন বিধায়ক আনন্দী বালা ৰাভাক সভাপতি আৰু ইসমাইল আলীক সহ-সভাপতি মনোনীত কৰা হয়। ১৯৯২ চনত মহাবিদ্যালয়খন deficit grant- in- aid system লৈ অনা হয়। ২০০৪ চনত প্ৰথম ৰাষ্ট্ৰীয় মূল্যাংকন আৰু প্ৰত্যাপন পৰিষদ চমুকৈ নাক (NAAC) দলৰ পৰামৰ্শ অনুযায়ী বাণিজ্য শাখা আৰম্ভ হয় আৰু বৰ্তমান এই শাখাত হিচাপবিদ্যা, বিত্ত আৰু ব্যৱস্থাপনাকে আদি কৰি মেজৰ বিষয়সমূহৰ লগতে পৰিপূৰ্ণ হৈছে। পাৰ্শ্বৱৰ্তী অঞ্চল আনকি মেঘালয়ৰ পশ্চিম গাৰো পাৰ্বত্যৰ দৰে দূৰৱৰ্তী স্থানৰ পৰা শিক্ষাৰ্থীসবক আকৰ্ষণ কৰিবলৈ এই মহাবিদ্যালয়খনে সক্ষম হয়। পলমকৈ, এই মহাবিদ্যালয়খনত বিজ্ঞান শাখাও সংযোগ কৰা হৈছে।

## শাখা
প্ৰতিষ্ঠানটোৱে উচ্চ মাধ্যমিক স্তৰত কলা, বাণিজ্য, বিজ্ঞান শাখা সৰবৰাহ কৰে আৰু প্ৰায় সকলো বিষয়ে স্নাতক স্তৰত সামৰি লোৱা হৈছে। কৰ্মজীৱনমুখী বা কেৰিয়াৰ প্ৰগ্ৰামাৰৰ লগতে পি.জি. অসমীয়া আৰু ভূগোলৰ কোৰ্স সফলভাৱে চলাই নিয়া হৈছে।

## মান্যতা
২০১৬ চনত মহাবিদ্যালয়খনে 'ৰাষ্ট্ৰীয় মূল্যাংকন আৰু প্ৰত্যাপন পৰিষদ' (National Assessment and Accreditation Council চমুকৈ NAAC) কৰ্তৃক ‘বি’ গ্ৰেড পাবলৈ সক্ষম হয়। মহাবিদ্যালয়খন 'বিশ্ববিদ্যালয় মঞ্জুৰি কমিশন (ভাৰত)' (University Grants Commission (India)) দ্বাৰাও স্বীকৃত।

## বিভাগ

### কলা শাখা
* অসমীয়া
* বড়ো
* ইংৰাজী
* শিক্ষা
* অৰ্থনীতি
* বুৰঞ্জী
* ৰাজনীতি
* ভূগোল

### বাণিজ্য শাখা
* বিত্ত
* হিচাপবিজ্ঞান
* ব্যৱস্থাপনা
* পৰিসংখ্যা

### বিজ্ঞান শাখা
* গণিত
* পদাৰ্থ বিজ্ঞান
* ৰসায়ন বিদ্যা
* উদ্ভিদ বিজ্ঞান
* প্ৰাণী বিজ্ঞান

## অধ্যক্ষসকল

## তথ্যসূত্ৰ

## বাহ্যিক সংযোগ

* 

শ্ৰেণী:অসমৰ মহাবিদ্যালয়সমূহ
শ্ৰেণী:গোৱালপাৰা জিলাৰ শৈক্ষিক প্ৰতিষ্ঠান
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
পৰিয়াল (দ্ব্যৰ্থতা দূৰীকৰণ পৃষ্ঠা)

পৰিয়াল বুলিলে তলৰ পৃষ্ঠা কেইখন বুজাব পাৰে:
* পৰিয়াল
* পৰিয়াল (জীৱবিদ্যা)
ড'পলাৰ প্ৰভাৱ

**ড'পলাৰ প্ৰভাৱ** (**Doppler effect** বা **Doppler shift**) বুলিলে এক তৰংগৰ উৎসৰ সাপেক্ষে গতি কৰি থকা এগৰাকী পৰ্যবেক্ষকৰ বাবে  তৰংগৰ কম্পনাংক সলনি হোৱা পৰিঘটনাক বুজায়। অষ্ট্ৰিয়ান পদাৰ্থবিদ ক্ৰিষ্টিয়ান ড'পলাৰ-এ ১৮৪২ চনত পোনপ্ৰথমবাৰৰ বাবে এই পৰিঘটনাৰ কথা প্ৰকাশ কৰিছিল।

এগৰাকী পৰ্যক্ষেকৰ দিশে আহি থকা আৰু আঁতৰি যোৱা গাড়ী এখনৰ শব্দৰ তীব্ৰতাৰ পৰিৱৰ্তন ড'পলাৰ প্ৰভাৱৰ এক সাধাৰণ উদাহৰণ। অহাৰ সময়ত নিৰ্গত কম্পনাংকতকৈ শুনা যোৱা কম্পনাংক বেছি, ঠিক পাৰ হৈ যোৱা সময়ত একেই আৰু পাৰ হৈ যোৱাৰ পাছত কম।

যেতিয়া তৰংগৰ উৎসটো পৰ্যবেক্ষকৰ দিশে আহি থাকে, প্ৰতিটো ক্ৰমিক তৰংগৰ চূড়া আগৰ তৰংগটোৰ চূড়াতকৈ পৰ্যবেক্ষকজনৰ ওচৰৰ পৰা নিৰ্গত হয়। থোৰতে ড'পলাৰ প্ৰভাৱৰ কাৰণ এয়েই। গতিকে প্ৰতিটো তৰংগ আগৰ তৰংগটোতকৈ পৰ্যবেক্ষকজনৰ ওচৰ পাওঁতে কম সময় লাগে। তেতিয়া পৰ্যবেক্ষকজনৰ কাষ চপা ধাৰাবাহিক তৰংগ চূড়াৰ সময় কমি আহি থাকে আৰু কম্পনাংক বাঢ়ি যায়। গতি কৰোঁতে ধাৰাবাহিক তৰংগৰ শিখৰৰ ব্যৱধান কমি কমি সেইবোৰ একগোট হৈ পৰে। ইয়াৰ বিপৰীতে তৰংগৰ উৎসটো পৰ্যবেক্ষকজনৰ পৰা আঁতৰলৈ গৈ থাকিলে প্ৰতিটো তৰংগ আগৰ তৰংগটোতকৈ আঁতৰৰ পৰা নিৰ্গত হয়। গতিকে ধাৰাবাহিক তৰংগ মাজৰ সময় ব্যৱধান বাঢ়ি যায়। ধাৰাবাহিক তৰংগৰ চূড়াৰ মাজৰ দূৰত্ব বাঢ়ি যোৱা বাবে সেইবোৰ ইটোৱে সিটোৰ পৰা আঁতৰি পৰে।

কোনো মাধ্যমত গতি কৰা তৰংগ যেনে শব্দ তৰংগৰ বাবে পৰ্যবেক্ষক আৰু উৎসৰ গতি তৰংগ সঞ্চাৰণ হোৱা মাধ্যমৰ বাবে আপেক্ষিক। গতিকে উৎসৰ গতি, পৰ্যবেক্ষকৰ গতি আৰু মাধ্যমৰ গতিৰ বাবে পূৰ্ণ ড'পলাৰ প্ৰভাৱ দেখা যাব পাৰে। মাধ্যম নলগা তৰংগ যেনে পোহৰ আৰু সাধাৰণ আপেক্ষিকতাবাদৰ মধ্যাকৰ্ষণৰ বাবে কেৱল পৰ্যবেক্ষক আৰু উৎসৰ গতিৰ আপেক্ষিক পাৰ্থক্য বিবেচনা কৰিব লাগে।

ড'পলাৰ প্ৰভাৱ ব্যৱহাৰ কৰি কোনো বস্তুৰ গতি নিৰূপণ কৰা কিছুমান ৰাডাৰ সজা হয়। চিকিৎসা বিজ্ঞান ক্ষেত্ৰত ইক'কাৰ্ডিঅ'গ্ৰাফী, ড'পলাৰ ভেল'চিমিটাৰ, প্ৰসূতিৰ আল্ট্ৰাছ'ন'গ্ৰাফী আদি কামত এই প্ৰভাৱ খটোৱা হয়। তৰা আৰু নক্ষত্ৰমণ্ডলৰ পোহৰৰ কম্পনাংকৰ তাৰতম্য চাই জ্যোতিৰ্বিজ্ঞানত এইবোৰৰ গতি নিৰ্ণয় কৰা হয়।

## তথ্য সংগ্ৰহ

শ্ৰেণী:পদাৰ্থ বিজ্ঞান
শিমলু

**শিমলু** () মালভেলেছ পৰিয়ালৰ অন্তৰ্গত এবিধ উদ্ভিদ। ই পশ্চিম আফ্ৰিকা, ভাৰত, দক্ষিণ-পূব-এছিয়া, তথা পূব এছিয়া আৰু উত্তৰ অষ্ট্ৰেলিয়াৰ উপউষ্ণমণ্ডলীয় অঞ্চলৰ স্থানীয় প্ৰজাতি। 

এছিয়াৰ গ্ৰীষ্মমণ্ডলীয় অঞ্চলত এই গছৰ ডাল পোন ওখ হয় আৰু শীতকালত ইয়াৰ পাতবোৰ সৰিবলৈ আৰম্ভ কৰে। ৫টা পাহিৰে সৈতে শিমলুৰ ৰঙা ফুল বসন্ত কালত গছত নতুন পাত ওলোৱাৰ আগে আগে দেখা দিয়ে। ইয়াৰ ফলটো কলৰ দৰে, যিটো পকি ফাটিবলৈ আৰম্ভ কৰিলে ইয়াৰ পৰা কপাহৰ দৰে বগা আঁহ ওলাই আহে। ইয়াৰ ডাল আৰু কাণ্ডত জীৱ-জন্তুৰ আক্ৰমণ ৰোধ কৰিব পৰাকৈ ডাঙৰ আকৃতিৰ হুল থাকে। ইয়াৰ ডাঠ চাল আৰু কোমল বৈশিষ্ট্যৰ কাঠৰ বাবে এই কাঠ আচবাব তৈয়াৰকৰণৰ বাবে উপযোগী নহয়। 
## বিৱৰণ
শিমলু গছ গড়ে ২০ মিটাৰলৈকে বৃদ্ধি হয়। আদ্ৰ গ্ৰীষ্মমণ্ডলীয় অঞ্চলত ৬০ মিটাৰ পৰ্যন্ত ওখ পুৰণি গছ পোৱা যায়। সৰু অৱস্থাত ডাল আৰু কাণ্ডত অসংখ্য শংকু আকৃতিৰ হুল থাকে, কিন্তু ডাঙৰ হ'লে এইবোৰ নোহোৱা হয়। পাতবোৰ হাতৰ তলুৱা দৰে আৰু কেন্দ্ৰীয় অংশৰ পৰা প্ৰসাৰিত হোৱা। প্ৰায় ৬টা পাতৰে এটা যৌগপত্ৰ গঠন হোৱা দেখা যায়। গড়ে ৭–১০ চেণ্টিমিটাৰ বহল আৰু ১৩–১৫ চেণ্টিমিটাৰ দৈৰ্ঘ্যৰ পাতৰ দীঘল নমনীয় ঠাৰিটো ২০ চেণ্টিমিটাৰ পৰ্যন্ত দীঘল হয়। 

কাপ আকৃতিৰ ফুলবোৰ অকলশৰীয়াকৈ বা থুপ খাই থকা, অক্ষীয় ডালৰ মূৰত ফুলিবলৈ আৰম্ভ কৰে। এই সময়ত গছজোপাৰ পাতবোৰ সৰি লঠঙা হৈ পৰে। গড়ে ৭–১১ চেণ্টিমিটাৰ বহল ফুলবোৰৰ পাহিৰ দৈৰ্ঘ্য ১২ চেণ্টিমিটাৰ পৰ্যন্ত হোৱা দেখা যায়। এই ফুলৰ ষ্টেমিনেল টিউব চুটি, ৫টা বাণ্ডিলত ৬০টাতকৈ অধিক এনে টিউব থাকে। স্ত্ৰী-কেশৰডাল পাতল ৰঙা, ৯ চেণ্টিমিটাৰ পৰ্যন্ত দীঘল, গোলাপী ৰঙৰ ডিম্বাশয়বোৰ ১.৫–২ চেণ্টিমিটাৰ দীঘল। ইয়াৰ এটা ফলত অসংখ্য দীঘল আৰু ডিম্বাকৃতিৰ ক’লা বা ধূসৰ ৰঙৰ বীজ থাকে। এই বীজবোৰ বগা তুলাৰ মাজত আৱদ্ধ হৈ থাকে। 

গড়ে ১৩ চেণ্টিমিটাৰ (৫ ইঞ্চি) দীঘল এই গছৰ ফলৰ ৰং কুমলীয়া অৱস্থাত পাতল সেউজীয়া আৰু পূৰঠ ফলবোৰ বাদামী ৰঙৰ।

## ব্যৱহাৰ
শিমলুৰ তুলাবোৰৰ পৰা সূতা তৈয়াৰ কৰি বয়ন কাৰ্যত ব্যৱহাৰ কৰা হয়। নেপাল আৰু ভাৰতত শিমলু তুলাৰ কাপোৰ বোৱা হয়। ভাৰতৰ বিভিন্ন প্ৰান্তত এই আঁহবোৰ গাৰু আৰু তুলি বনাবলৈ ব্যৱহাৰ কৰা হয়। থাইলেণ্ডত শিমলু ফুলৰ শুকান কোৰ (থাই: งิ้ว) শ্বান ৰাজ্য আৰু উত্তৰ থাইলেণ্ডৰ খাদ্যৰ *নাম ঙিয়াও নুডল চূপ*ৰ লগতে *কায়েং খাই* তৰকাৰীৰ এক অপৰিহাৰ্য উপাদান।

শমলুক কেণ্টনীজ ভাষাত “কপাহ-গছৰ ফুল” বুলি জনা যায়। দক্ষিণ চীনা বিশেষকৈ গুৱাংঝু কেণ্টনীজ সংস্কৃতিত ই এক গুৰুত্বপূৰ্ণ ভূমিকা পালন কৰে। ই দক্ষিণ চীনৰ গুৱাংডং প্ৰদেশৰ ৰাজধানী গুৱাংঝুৰ চৰকাৰীভাৱে স্বীকৃত ফুল। ফুলৰ বতৰত সৰি পৰা ফুলবোৰ মাটিৰ পৰা গোটাই শুকুৱাই লৈ পিছলৈ চাহ বা চূপ প্ৰস্তুত কৰিবলৈ ব্যৱহাৰ কৰে। এই ফুলটোক গুৱাংঝুস্থিত চাইনা চাউদাৰ্ণ এয়াৰলাইন্সৰ ট্ৰেডমাৰ্ক হিচাপেও ব্যৱহাৰ কৰা হৈছিল।
## চিত্ৰ সম্ভাৰ

File:Semal (Bombax ceiba) flower bud in Kolkata W IMG 4134.jpg|ফুলৰ কলি
File:Semal (Bombax ceiba)- fallen flower at ground in Kolkata W IMG 4121.jpg|এটা সৰি পৰা শিমলু ফুল
File:Bombax ceiba - Cotton tree - Shimul Flower (2).jpg|ফুল
File:Bombax ceiba - young tree bark.jpg|কোমল কাণ্ড
File:Bombax ceiba 17zz.jpg|প্ৰাপ্তবয়স্ক কাণ্ড
File:HK CottonTreeSeed.JPG|গুটি
File:木棉 Bombax ceiba 20210320102058 01.jpg|ফিলোটেক্সি
File:Bombax ceiba Flower in Lantau island, Hong Kong.JPG|ডাল আৰু ফুল
File:Bombax Ceiba cotton pods.JPG|পুৰঠ শিমলুৰ কল
File:The trunk of Red Cotton Tree.jpg|ৰঙা শিমলুৰ চাল আৰু ইয়াত থকা হুল


## তথ্যসূত্ৰ

শ্ৰেণী:বৃক্ষ
শ্ৰেণী:পোখালি (উদ্ভিদ)
শ্ৰেণী:অসমৰ উদ্ভিদ
১৯৭৪ চনৰ ভাৰতৰ বৰ আই মহামাৰী

**১৯৭৪ চনৰ ভাৰতৰ বৰআই মহামাৰী** () বিংশ শতিকাৰ ভয়ংকৰ মহামাৰীবোৰৰ ভিতৰত উল্লেখযোগ্য।
১৯৭৪ চনৰ জানুৱাৰী আৰু মে'ৰ ভিতৰত পোন্ধৰহাজাৰতকৈও অধিক ভাৰতীয় লোক এই মহামাৰীত আক্ৰান্ত হৈ মৃত্যুমুখত পৰিছিল। মৃতকৰ হাৰ সৰ্বাধিক আছিল বিহাৰ, উৰিষ্যা আৰু পশ্চিমবংগত। সহস্ৰাধিক মানুহ ৰোগমুক্ত হৈছিল যদিও তেওঁলোকৰ শাৰীৰিক অৱস্থা পূৰ্বৰ দৰে হৈ থকা নাছিল আৰু কোনো-কোনো লোকে দৃষ্টিশক্তি হেৰুৱাই পেলাইছিল। বিশ্ব স্বাস্থ্য সংস্থাক ভাৰতে আগবঢ়োৱা প্ৰতিবেদন মতে, সেই পাঁচটা মাহতে দেশত মুঠ ৬১,৪৮২ গৰাকী ব্যক্তি ৰোগটোৰ দ্বাৰা সংক্ৰমিত হৈছিল। ১৯৭৪ চনত পৃথিৱীৰ মুঠ ৰোগাক্ৰান্তৰ ৮৬%তকৈও অধিক লোক ভাৰতৰে নিবাসী আছিল।১৯৭৫ চনৰ জানুৱাৰীত *টাৰ্গেট জিৰো* নামেৰে এটা নতুন কাৰ্যসূচীৰ পৰিকল্পনা কৰা হৈছিল; যাৰ উদ্দেশ্য আছিল-সমগ্ৰ পৃথিৱীৰ পৰা বৰআইক নিশ্চিহ্ন কৰা। ১৯৭৫ চনৰ ২৪ মে'ত ভাৰতৰ অন্তিমজন বৰআই ৰোগীক চিনাক্ত কৰা হৈছিল। আৰু ১৯৮০ চনত সমগ্ৰ বিশ্বক বৰআইমুক্ত বুলি ঘোষণা কৰা হৈছিল। ১৯৮০ চনৰ মে' মাহত ৩৩তম বিশ্ব স্বাস্থ্য সন্মিলনীয়ে দাখিল কৰা আনুষ্ঠানিক প্ৰতিবেদনত উল্লেখ কৰা হয় যে- "বিশ্ব আৰ বিশ্ববাসীয়ে বৰআইৰ পৰা স্বাধীনতা জয় কৰিলে। " ()

বিশ্ব স্বাস্থ্য সংস্থাৰ "বৰআই নিৰ্মূলকৰণ কাৰ্যসূচী"ৰ বলতেই এই ৰোগটো পৃথিৱীৰ পৰা নিৰ্মূল হৈছিল।১৯৫৮ চনত এই বিশেষ কাৰ্যসূচীটো আৰম্ভণি ঘটিছিল, কিন্তু বিশ্ব স্বাস্থ্য সংস্থা আৰু ভাৰতৰ মাজত সৰবৰাহ-সংক্ৰান্তিয় কেতবোৰ মতানৈক্যৰ বাবে কাৰ্যসূচীটো বৰ জোৰদাৰ হৈ উঠা নাছিল। ১৯৬০ৰ মধ্যভাগতহে কাৰ্যসূচীটোৱে ভাৰতত অগ্ৰগতি লাভ কৰিলে। নতুন দিল্লীত সেইসময়ত বাহৰ পাতি থকা আমেৰিকান ৰাজহুৱা স্বাস্থ্য-সেৱা বিষয়া ডনাল্ড হেণ্ডাৰছন-"যদি পৰৱৰ্তী কেইটামান মাহলৈকে আমি এনে গম্ভীৰতাৰে বৰআই নিৰ্মূলকৰণত জড়িত হৈ থাকোঁ, তেন্তে ৰোগটো নাইকিয়া হৈ যাব। আমি নাভাবোঁ যে আমি অধিক-বিশ্বাসী। কিন্তু এইমুহূৰ্তলৈকে সকলো ভালে ভালে গৈ আছে। আমি আশাবাদী; ১৯৭৫ চনৰ জুনৰ মাহটো শেষ হোৱালৈ আমি এছিয়াৰ পৰা বৰআইক নিশ্চিহ্ন কৰিবগৈ পাৰিম। ()

## তথ্যসূত্ৰ

শ্ৰেণী:মহামাৰী
শ্ৰেণী:স্বাধীনোত্তৰ ভাৰত
কাঠৰ জোখ মাপ

**কাঠৰ জোখ মাপ**ৰ একক (ইউনিট) হ'ল কেবি (KB)। কাঠ এডাল ত্ৰিমাত্ৰিক (three dimension) । সেই তিনিটা অংশ হ'ল- কাঠডালৰ দৈৰ্ঘ্য (length), কাঠডালৰ প্ৰস্থ (breadth) আৰু কাঠডালৰ উচ্চতা (height) । প্ৰস্থ আৰু উচ্চতা বেছিভাগ ইঞ্চিত থাকে আৰু দৈৰ্ঘ্য সাধাৰণতে ফুটত ধৰা হয়। প্ৰস্থ আৰু উচ্চতাক ফুটত লিখিলে বহুত সৰু মান পোৱা যায় আৰু ই গণনাৰ বাবে সুবিধাজনক। ইয়াৰ পৰিৱৰ্তে দৈৰ্ঘ্যক ইঞ্চিত লিখিলে ডাঙৰ মান এটা পোৱা যায়।

## কাঠৰ জোখ কেবি উলিওৱা পদ্ধতি
যদি কাঠডালৰ দৈৰ্ঘ্য, প্ৰস্থ আৰু উচ্চতা পূৰণ কৰিলে ১৪৪ পোৱা যায় তেতিয়া হ’লে কাঠডাল ১ কেবিৰ হ’ব। অৰ্থাৎ

১ কেবি = দৈৰ্ঘ্য (ফুট) × প্ৰস্থ(ইঞ্চি) × উচ্চতা (ইঞ্চি) = ১৪৪

১৪৪ তকৈ বেচি হোৱা মানে ১ কেবিতকৈ বেচি, কম মানে ১ কেবিতকৈ কম।

উদাহৰণস্বৰূপে: ২ ইঞ্চি প্ৰস্থ, ৩ ইঞ্চি উচ্চতা (2 by 3) আৰু ২৪ ফুট দৈৰ্ঘ্যৰ কাঠ এডাল 1 কেবিৰ হ'ব। (কাৰণ, ২×৩×২৪=১৪৪)। তেনেকুৱা ২০ ডাল কাঠৰ জোখ ২০ কেবি হ'ব।

তেনেকৈ ৪ ইঞ্চি প্ৰস্থ, ৪ ইঞ্চি উচ্চতা (4 by 4) আৰু ৯ ফুটৰ কাঠ এডালো ১ কেবিৰ হ'ব। ( কাৰণ, ৪×৪×৯=১৪৪)।

ঠিক একেদৰে আমি যদি তক্তা এখন লওঁ যিখনৰ&nbsp; ১২ ইঞ্চি প্ৰস্থ, ২ ইঞ্চি উচ্চতা আৰু ৬ ফুট দৈৰ্ঘ্য (যি কাঠৰ প্ৰস্থ বেছি, উচ্চতা কম তাকেই আমি তক্তা বোলো)। তেতিয়া তক্তাখনও ১ কেবিৰ হ'ব। ( কাৰণ, ১২×২×৬=১৪৪)।

যিহেতু কাঠডালৰ দৈৰ্ঘ্য ফুটত থাকে। আমি ফুটক ইঞ্চিলৈ নিওঁ হিচাপটো কৰিব পাৰোঁ। আমি জানো যে-

১ ফুট = ১২ ইঞ্চি
১২ ফুট = ১৪৪ ইঞ্চি

গতিকে, ১ কেবি = ১২ × ১৪৪ = ১৭২৮ ইঞ্চি।

১ কেবি কাঠ হ'বলৈ ১৭২৮ (ইঞ্চি×ইঞ্চি×ইঞ্চি) হ’বই লাগিব। দৈৰ্ঘ্য, প্ৰস্থ আৰু উচ্চতা যিকোনো হ’ব পাৰে, কিন্তু তিনিওটা পূৰণ কৰিলে ১৭২৮ হ’বই লাগিব।

উদাহৰণস্বৰূপে: ২ ইঞ্চি প্ৰস্থ, ৩ ইঞ্চি উচ্চতা (2 by 3) আৰু ২৪ ফুট (বা ২৪×১২=২৮৮ ইঞ্চি) দৈৰ্ঘ্যৰ কাঠ এডাল ১ কেবিৰ হ'ব। (কাৰণ, ২×৩×২৮৮=১৭২৮ ইঞ্চি×ইঞ্চি×ইঞ্চি)।

এক কেবি শাল কাঠৰ দাম প্ৰায় ১৫০০ টকা। চেগুনৰ দাম প্ৰায় ১০০০ টকা। যদি আমাক ৫০ কেবি চেগুন কাঠ লাগে ৫০ ৰে ১০০০ ক পূৰণ কৰিব লাগিব।

## তথ্য সংগ্ৰহ

শ্ৰেণী:জোখ-মাখ
মাটিৰ হিচাপ

**মাটিৰ হিচাপ** হৈছে মাটিৰ জোখ-মাখ লোৱা আৰু সেই জোখ অনুসৰি দৰ নিৰ্ণয়ৰ এক প্ৰক্ৰিয়া। সোণৰ দাম উঠা নমা হৈ থাকাৰ বিপৰীতে মাটিৰ দাম সদায় বাঢ়ি গৈ থাকে। কোনোদিন নকমে। 

## পুৰণি বা ব্ৰিটিছ পদ্ধতি

চৰকাৰীভাৱে এইটো পদ্ধতি অচল। এই পদ্ধতিটো বৰ্তমানো সাধাৰণ মানুহৰ মাজত জনপ্ৰিয়। এই নিয়মমতে-

১২ ফুট = ১ নল

১৪৪ বৰ্গফুট = এক লেচা মাটি =১ নল × ১ নল (অৰ্থাৎ ১২ ফুট × ১২ ফুট   বা ৬ ফুট × ২৪ ফুট ইত্যাদি)

২০ লেচা = ১ কঠা = ২০ × ১৪৪ = ২৮৮০ বৰ্গফুট,

১০০ লেচা = ৫ কঠা = ১ বিঘা = ১০০ × ১৪৪ = ১৪৪০০ বৰ্গফুট,

গতিকে, ১ বিঘা = ১৪৪০০ বৰ্গফুট,

আকৌ ৪ বিঘা = ১ পুৰা = ৪ × ১৪৪০০ = ৫৭৬০০ বৰ্গফুট,

এক একৰ = ৩ বিঘা ২.৫ লেচা,

এক হেক্টৰ = ১০৭৬৩৯.১০৪২ বৰ্গফুট।

হিচাপবোৰ ফুটৰ পৰা কৰা বৰ্গমিটাৰলৈ নিব পাৰি । য'ত এক ফুট = ০.৩০৪৮ মিটাৰ। গতিকে এক বিঘা মাটিত হ'ব ১৩৩৭.৮০ বৰ্গমিটাৰ। বা ১৩৩৭.৮০ বৰ্গমিটাৰ (৩৭.৫৭৬ মিটাৰ × ৩৬.৫৭৬ মিটাৰ) বা এক বিঘা।

উদাহৰণঃ যদি এডোখৰ মাটিৰ পূবদিশৰ দৈৰ্ঘ্য ৬০ ফুট,উত্তৰ দিশৰ দৈৰ্ঘ্য ২০ ফুট, পশ্চিম দিশৰ দৈৰ্ঘ্য ৫০ ফুট আৰু দক্ষিণ দিশৰ দৈৰ্ঘ্য ৪০ ফুট। মাটি কিমান আছে আমি উলিয়াব পাৰো এনেকৈ-

পূব আৰু পশ্চিমৰ দৈৰ্ঘ্যৰ গড় =(৬০+৫০)÷২ = ৫৫ ফুট

তেনেকৈ উত্তৰ আৰু দক্ষিণৰ দৈৰ্ঘ্যৰ গড়= ৩০ ফুট

এতিয়া, মাটিখিনিৰ কালি= ৫৫×৩০ = ১৬৫০ বৰ্গফুট

আমি যদি লেচালৈ নিব লাগে ১৪৪ ৰে হৰণ কৰিব লাগিব। গতিকে মুঠ মাটি হব = ১৬৫০÷১৪৪ = ১১.৪৫ লেচা

গতিকে মুঠ মাটি হ'ল= ১১ লেচা ৬৫ বৰ্গফুট (যিহেতু, ০.৪৫×১৪৪ = ৬৫)।

এটা কথা মনত ৰাখিব লাগিব যে মাটিখিনিৰ আকৃতি কেনেকুৱা-বৰ্গাকৃতিৰ হ'লে বাহু×বাহু, আয়তাকাৰ হ'লে-দীঘ×প্ৰস্থ, ত্ৰিকোন আকৃতিৰ হলে আকৌ বেলেগ হ'ব ইত্যাদি।

আন এটা প্ৰশ্নঃ দুই বিঘা, এক কঠা আৰু দুই লেচা মাটি তিনিজনৰ মাজত ভগালে এজনৰ ভাগত কিমানকৈ মাটি পৰিব?
উত্তৰঃ আমি জানো যে, ২ লেচা=২×১৪৪=২৮৮ বৰ্গফুট
এক কঠা=২০ লেচা=১৪৪×২০=২৮৮০ বৰ্গফুট
তেনেদৰে, দুই বিঘা=২×১৪৪×১০০=২৮৮৮০ বৰ্গফুট
গতিকে,
মুঠ মাটি=২৮৮+২৮৮০+২৮৮৮০=৩১৯৬৮ বৰ্গফুট
সেয়েহে 
এজনৰ ভাগত পৰিব=৩১৯৬৮÷৩=১০৬৫৬ বৰ্গফুটকৈ

## চৰকাৰী পদ্ধতি বা মেট্ৰিক পদ্ধতি
চৰকাৰীভাৱে প্ৰয়োগ হোৱা পদ্ধতিটোক মেট্ৰিক পদ্ধতি বোলে। এই পদ্ধতিমতে-

১০০ বৰ্গ মিটাৰ = ১ আৰ্ = ১০০ চেন্টিআৰ্

এক পুৰা মাটি চৰকাৰী হিচাপলৈ পৰিৱৰ্তন কৰিবৰ বাবে প্ৰথমই ১ পুৰাক বৰ্গফুটলৈ নিব লাগিব ৷ তাৰ পিছত সিমান বৰ্গফুটক বৰ্গ মিটাৰত কিমান হ’ব হিচাপ কৰিব লাগিব ৷

এই পদ্ধতিতঃ 

এক লেচা মাটি = ০.১৩৪ আৰ্

দহ লেচা   = ১.৩৪ আৰ্

পোন্ধৰ লেচা   = ২.০১ আৰ্

এক  কঠা   = ২.৬৮  আৰ্

এক  বিঘা   = ১৩.৪  আৰ্ ।

## তথ্য সূত্ৰ

শ্ৰেণী:জোখ-মাখ
দেৱদাৰু

**দেৱদাৰু** (*Polyalthia longifolia*) একপ্ৰকাৰৰ চিৰসেউজ বৃক্ষ। দেৱদাৰু দীঘলীয়াকৈ শংকু আকাৰত বাঢ়ি যায় বাবে ঘৰৰ বাগিচা পদূলি আদিত সৌন্দৰ্য বৰ্ধনৰ বাবে ৰোৱা হয়। হিমালয় পৰ্বতৰ উপত্যকাত এই গছবিধ যথেষ্ট পৰিমাণে দেখা পোৱা যায়।

## বিৱৰণ
দেৱদাৰু এবিধ আকৃতিত মেজি ঘৰটোৰ দৰে জোঙা হৈ ক্ৰমে ওপৰলৈ আগবঢ়া চিৰসেউজীয়া গছ। হিমালয়ৰ উত্তৰআঞ্চল, তিব্বত আৰু নেপালত ১৫০০ মি,-৩২০০ মি, উচ্ছতাত এই গছবিধ হোৱা দেখিবলৈ পোৱা যায়। ইয়াৰ পাতবোৰ বেজিৰ দৰে জোঙা। 

## ব্যৱহাৰ
## চিত্ৰ ভাণ্ডাৰ

Image:AB130-Polyalthia longifolia seeds & fruit.JPG|দেৱদাৰু গছৰ বীজ
Image:Polyalthia longifolia var pendula - leaves 1.jpg|দেৱদাৰু গাছৰ পাত
File:Ashoka (Polyalthia longifolia) flowers W2 IMG_7047.jpg|দেৱদাৰু গছৰ ফুল
File:Bark of Polyalthia longifolia.jpg|দেৱদাৰুৰ গা-গছ
File:Polyalthia longifolia fruits - at Beechanahalli 2014 (1).jpg|দেৱদাৰুৰ ফল
File:(Polyalthia longifolia) Tree at Shilparamam Jaatara.jpg|দেৱদাৰুৰ পুলি গছ 


## তথ্য সংগ্ৰহ

শ্ৰেণী:বৃক্ষ
শ্ৰেণী:চিৰসেউজ উদ্ভিদ
শ্ৰেণী:অসমৰ উদ্ভিদ
ভূপেন হাজৰিকাৰ কৰ্মৰাজি

ড॰ ভূপেন হাজৰিকা একাধাৰে গায়ক, সুৰকাৰ, গীতিকাৰ, সংগীত পৰিচালক, চলচ্চিত্ৰ পৰিচালক তথা লেখক আছিল। তেওঁ অসমীয়াৰ লগতে বঙালী, হিন্দী, ইংৰাজী আদি বিভিন্ন ভাষাত সংগীত ৰচনা আৰু কণ্ঠদান কৰিছিল। এই প্ৰবন্ধত ভূপেন হাজৰিকাৰ কৰ্মসমূহ তালিকাবদ্ধ কৰা হৈছে। তেখেতে মৰণোত্তৰভাৱে ২০১২ চনত পদ্ম বিভূষণেৰে সন্মানিত হয়

## পৰিচালিত চলচ্চিত্ৰ

## সংগীত পৰিচালকৰূপে
### অসমীয়া চলচ্চিত্ৰ

### হিন্দী চলচ্চিত্ৰ

### বঙালী চলচ্চিত্ৰ

### আন ভাষাৰ চলচ্চিত্ৰ
* সঠ মাইয়া কী মহিমা (ভোজপুৰী ভাষা)
* ৰিং আং তং (কাৰ্বি ভাষা, ১৯৮৭)
* জিউনি চিমাং (বড়ো ভাষা, ১৯৮৭)

## গ্ৰন্থপঞ্জী

*
ৰবট

**ৰবট**  হৈছে বিশেষভাবে কম্পিউটাৰৰ দ্বাৰা প্ৰগ্ৰেম কৰা স্বয়ংক্ৰিয়ভাবে কিছুমান জটিল কাৰ্য শৃংখল সম্পাদন কৰিব পৰা এক প্ৰকাৰৰ যন্ত্ৰ। ৰবটবোৰক বাহ্যিকভাবে নাইবা তাৰ ভিতৰতে থকা এক প্ৰকাৰৰ নিয়ন্ত্ৰকৰ যোগেদি নিয়ন্ত্ৰণ কৰা হয়। ৰবটবোৰ মানুহৰ শৰীৰৰ গঠনৰ আৰ্হিতো (যন্ত্ৰমানৱ) নিৰ্মাণ কৰা হয়, যদিও বেছিভাগ ৰবট সাধাৰণ যন্ত্ৰৰ দৰেই নিৰ্মাণ কৰা হয়। 

ৰবটবোৰ স্বয়ংচালিত বা অৰ্ধ স্বয়ংচালিত হব পাৰে আৰু মানৱকৃতি, যেনে হোণ্ডাৰ *Advanced Step in Innovative Mobility* (ASIMO) আৰু TOSYৰ *TOSY Ping Pong Playing Robot* (TOPIO) নাইবা ব্যৱসায়িক ৰবট, চিকিৎসাত ব্যৱহৃত ৰবট, ৰোগীক সহায়কৰা ৰবট, ডগ থেৰাপী ৰবট, সামগ্ৰিকভাবে প্ৰগ্ৰেম কৰা ''স্বাৰ্ম'' ৰবট, ইউএভি ড্ৰোণ যেনে General Atomics MQ-1 Predator, আৰু আনকি আনুবীক্ষণিক নেন ৰবট হব পাৰে। জীৱসদৃশ প্ৰকাশভংগী বা স্বয়ংক্ৰিয় সঞ্চালন অনুসৰণ কৰি কৰি ৰবটবোৰৰ জ্ঞান নাইবা চিন্তা শক্তিৰ বিকাশ হব পাৰে। ঘৰুৱা সহায়কাৰী বা মূল চালকৰ ঠাইত স্বয়ংচালিত গাড়ী হিচাপে আগন্তুক দশকবোৰত স্বয়ংচালিত যন্ত্ৰবোৰৰ সংখ্যা বৃদ্ধি হব বুলি আশা কৰা হৈছে।

ৰবটৰ ডিজাইন, নিৰ্মাণ, পৰিচালনা, আৰু প্ৰয়োগ লগতে সিহঁতক চালন কৰা কম্পিউটাৰ ছিষ্টেইম, চেনচৰি ফীডবেক, আৰু তথ্য আহৰণ প্ৰক্ৰিয়াৰ সৈতে জড়িত প্ৰযুক্তিৰ শাখাটোক ৰবটিকছ বোলে। এই প্ৰযুক্তিবোৰত বিপদজনক পৰিৱেশ বা নিৰ্মাণ প্ৰক্ৰিয়া, নাইবা মানৱ সদৃশ প্ৰকাশ, ব্যৱহাৰ, বা জ্ঞানৰ প্ৰদানৰ বাবে স্বয়ংচালিত যন্ত্ৰ ব্যৱহাৰ কৰা হয়। বৰ্তমানৰ জৈৱ−অনুপ্ৰাণিত ৰবটিকছ (bio-inspired robotics)ৰ বহুতো ৰবট প্ৰকৃতিৰ দ্বাৰা অনুপ্ৰাণিত। এই ৰবটবোৰে চফ্ট ৰবট (soft robotics) নামৰ ৰবটিকছৰ এটা নতুন শাখাৰ সৃষ্টি কৰিছে। 

*ৰবটা (robota)*, অৰ্থ "forced labor"; পৰা আহৰণ কৰা হৈছে। ৰবট শব্দটো Czech লেখক কাৰেল চাপেক (Karel Čapek)ৰ ১৯২০ চনৰ নাটক*[[Rossum's Universal Robots|R.U.R.]]* *(Rossumovi Univerzální Roboti - Rossum's Universal Robots)*ত মানৱ সদৃশ কাল্পনিক চৰিত্ৰৰ বাবে প্ৰথম ব্যৱহাৰ কৰা হৈছিল, কিন্তু ইয়াৰ প্ৰকৃত আৱিষ্কাৰক আছিল কাৰেলৰ ভাতৃ জোছেফ চাপেক (Josef Čapek)

ইংলেণ্ডৰ বিষ্টলৰ ৱিলিয়াম গ্ৰে ৱাল্টাৰে ১৯৪৮ চনত প্ৰথম ইলেক্ট্ৰনিক স্বয়ংক্ৰিয় বৰট আৱিষ্কাৰৰ লগতে ১৯৪০ চনত জন টি পাৰচনে, ১৯৪০ শেষৰফালে জন টি পাৰচন আৰু ফ্ৰেংক এল. ষ্টুলেনে Computer Numerical Control (CNC) যন্ত্ৰ সঁজুলিৰ নিৰ্মাণে ইলেক্ট্ৰনিকছৰ বিকাশে এক নতুন মাত্ৰা লাভ কৰে। ১৯৫৪ চনত জৰ্জ ডেভলে ইউনিমেট নামৰ প্ৰথম ব্যৱসায়িক, ডিজিটেল আৰু কম্পিউটাৰ প্ৰগ্ৰেমেবল ৰবট নিৰ্মাণ কৰি উলিয়াই।

বহুক্ষেত্ৰত ৰবটে মানুহৰ ঠাই অধিকাৰ কৰিছে। বাৰে বাৰে কৰিবলগীয়া আৰু বিপদজনক কিছুমান কাম যিবোৰ মানুহে সাধাৰণতে কৰিব নিবিচাৰে, বা বিভিন্ন প্ৰতিবন্ধকতা, বা অতি জঘন্য পৰিবেশ যেনে সাগৰৰ অতি গভীৰ অঞ্চল আদিৰ বাবে কৰিব নোৱাৰে, তেনে কামবোৰ ৰবটে অতি সহজে সম্পাদন কৰিব পাৰে। বৰ্তমান প্ৰায় সকলো কামতে ৰবটৰ ব্যৱহাৰ এটা বিতৰ্কৰ বিষয় হিচাপে পৰিগণিত হৈছে। ৰবটে মানুহৰ কাম কাঢ়ি লৈ নিবনুৱাৰ সংখ্যা বৃদ্ধি কৰিছে বুলিও কোৱা হয়।
## তথ্য সংগ্ৰহ

শ্ৰেণী:অভিযান্ত্ৰিক বিদ্যা
লক্ষীপুৰ উচ্চতৰ মাধ্যমিক বিদ্যালয়

**লক্ষীপুৰ উচ্চতৰ মাধ্যমিক বিদ্যালয়** ()খন ১৯৩৫ চনৰ মাৰ্চ মাহত জমিদাৰ ভোলানাথ চৌধুৰী, ৰায়চাহাব আৰু যতীন্দ্ৰ নাৰায়ণ চৌধুৰীৰ উদ্যোগত আৰু মেচপাৰা জমিদাৰৰ সহায়ত ৭ম শ্ৰেণীৰ পাঠদানৰ আৰম্ভণিৰ জৰিয়তে শুভাৰম্ভ কৰা হৈছিল। এই বিদ্যালয়খন অসমৰ গোৱালপাৰা জিলাৰ লক্ষীপুৰ উন্নয়ন খণ্ডৰ ২ নং ৱাৰ্ডৰ অন্তৰ্গত ৰাজবাৰীত অৱস্থিত। বিদ্যালয়খনত বৰ্তমান ষষ্ঠ শ্ৰেণীৰ পৰা দ্বাদশ শ্ৰেণীলৈকে পাঠদান দিয়া হয়। অসমীয়া ভাষা হৈছে এই বিদ্যালয়খনৰ নিৰ্দেশনাৰ মাধ্যম। এই বিদ্যালয়ত একাডেমিক অধিবেশন এপ্ৰিল মাহৰ পৰা আৰম্ভ হয়।

## শ্ৰেণীকক্ষ আৰু সুবিধাসমূহ
বৰ্তমান ষষ্ঠ শ্ৰেণীৰ পৰা দ্বাদশ শ্ৰেণী লৈ শাখা বিভক্ত কৰি মুঠ ১৪টা শ্ৰেণীকোঠা আছে। এটা অধ্যক্ষ কোঠাৰ লগতে শিক্ষক-শিক্ষয়িত্ৰী সকলৰ বাবে জিৰণি কোঠা আছে। 

সহ-পাঠ্যক্ৰমিক ক্ৰিয়াকলাপবোৰৰ বাবে পৃথকে দুটা কক্ষ আছে। বিদ্যালয়ত পকা সীমা প্ৰাচীৰৰ লগতে বিদ্যুতৰ সু-ব্যৱস্থা আৰু নিয়মিত পানী যোগানৰ বাবে কাৰ্যক্ষম পানীৰ কল আছে। স্কুলত ল’ৰা আৰু ছোৱালীৰ বাবে পৃথক শৌচালয় আছে। বিদ্যালয়ত এখন খেল পথাৰ আৰু এটা গ্ৰন্থাগাৰ আছে। গ্ৰন্থাগাৰত বৰ্তমানলৈ মজুত থকা গ্ৰন্থৰ সংখ্যা ৪৫৬ টা। বিদ্যালয়ত পাঠদান আৰু শিক্ষাৰ উদ্দেশ্যত ১২টাকৈ কম্পিউটাৰ আৰু এটা কম্পিউটাৰ সংযোগী শৈক্ষিক পৰীক্ষাগাৰ আছে।
ইয়াৰ উপৰিও আইটি ৰুমত ২৫খন লেপটপও আছে, এইবোৰ কেৱল আইটি বিষয় লোৱা ছাত্ৰ ছাত্ৰীৰ বাবে।

## তথ্যসূত্ৰ


শ্ৰেণী:অসমৰ বিদ্যালয়সমূহ
শ্ৰেণী:গোৱালপাৰা জিলাৰ শৈক্ষিক প্ৰতিষ্ঠান
বিপৰীতকামিতা

**বিপৰীতকামিতা** () বুলিলে বিপৰীতলিংগৰ ব্যক্তিৰ প্ৰতি "প্ৰেম, আৱেগিক আকৰ্ষণ, যৌন আকৰ্ষণ অথবা যৌন আচৰণ"ক বুজায়। যৌন অভিমুখীতা হিচাপে বিপৰীতকামিতা বুলিলে মূলত বিপৰীতলিংগৰ ব্যক্তিৰ প্ৰতি "স্নেহ বা প্ৰণয়ঘটিত এক ধৰণৰ যৌন প্ৰৱণতা"ক বুজায়। এই ধৰণৰ সম্পৰ্কৰ ভিত্তিত গঢ় লৈ উঠা ব্যক্তিগত বা সামাজিক পৰিচিতি বা এই ধৰণৰ আচৰণ আৰু পৰস্পৰ বিপৰীত জাতীয় ব্যক্তিসকলক লৈ গঠিত সম্প্ৰদায়কো এই শব্দৰ দ্বাৰা নিৰ্দেশ কৰা হয়।

বিপৰীতকামিতা বা বিপৰীতকামী শব্দটো সাধাৰণতে মানব প্ৰজাতিৰ ক্ষেত্ৰত ব্যৱহাৰ কৰা হলেও বাস্তৱিকতে ই সকলো স্তন্যপায়ী প্ৰাণীৰ মাজত দেখা পোৱা যায়। গঠনগত বা শব্দতত্ত্বীয়ভাবে বিপৰীতকামিতা আৰু বিষমকামিতা শব্দদুটা বিপৰীত (ভিন্ন) আৰু বিষম (সমান নহয় এনে) শব্দ দুটাৰ পৰা আহিছে, যাৰ সৈতে কামিতা (যৌনতা) শব্দটো যুক্ত হৈ শব্দটো গঠিত হৈছে। 

## তথ্য সংগ্ৰহ

শ্ৰেণী:যৌন অভিমুখিতা
জগন্নাথ বৰুৱা

ৰায়বাহাদুৰ **জগন্নাথ বৰুৱা** () অসমৰ চাহ উদ্যোগৰ গুৰি ধৰোঁতা লোকসকলৰ মাজত অন্যতম। যোৰহাটত জীৱনকাল অতিবাহিত কৰা বৰুৱা আছিল উজনি অসমৰ প্ৰথমজন স্নাতক। ১৯৩০ চনত যোৰহাটত স্থাপন কৰা ভাৰতৰ উত্তৰ পূবৰ দ্বিতীয়খন মহাবিদ্যালয় অৰ্থাৎ জগন্নাথ বৰুৱা মহাবিদ্যালয়ৰ নামকৰণো তেওঁৰ নামতে কৰা হৈছিল। বিশ্ববিদ্যালয়ৰ স্নাতক উপাধি থকা তেৱেঁই অসমৰ প্ৰথমগৰাকী চাহ খেতিয়ক। ইংৰাজসকলে তেওঁক ৰায়বাহাদুৰ উপাধি প্ৰদান কৰিছিল।

## জন্ম আৰু শিক্ষা
১৮৫১ চনৰ ২৯ অক্টোবৰত যোৰহাটৰ ৰাজহাউলীত জগন্নাথ বৰুৱাৰ জন্ম হয়। তেওঁৰ পিতৃ সংস্কৃতজ্ঞ হেমধৰ বৰুৱা আছিল অসমৰ এগৰাকী আগশাৰীৰ চাহ খেতিয়ক। ১৮৬৪ খ্ৰীষ্টাব্দত তেওঁ এণ্ট্ৰেন্স পৰীক্ষাত উৰ্ত্তীণ হৈছিল। এফএ বা ফাৰ্ষ্ট আৰ্টছ পাঠ্যক্ৰম সম্পূৰ্ণ কৰি বৰুৱাই জলপানি পাই কলকাতাৰ প্ৰেসিডেন্সি কলেজত নামভৰ্তি কৰে। ১৮৬৮ চনত তেওঁ সেই কলেজৰ পৰা স্নাতক উপাধি লাভ কৰে। তেওঁ আছিল উজনি অসমৰ প্ৰথমজন স্নাতক; সেয়ে বি এ পাছ কৰি তেওঁ মানুহৰ মাজত 'বি-এ' জগন্নাথ নামেৰে জনাজাত হৈছিল। ইয়াৰ পিছতে ১৮৭৫ চনত তেওঁ সফলতাৰে অসামৰিক সেৱাত অৱত্তীৰ্ণ হৈ উপ-দণ্ডাধীশৰ পদবী লাভ কৰে যদিও অচিৰেই এই ক্ষেত্ৰখন এৰে।

## চাহ খেতিত মনোনিৱেশ
অসামৰিক সেৱা এৰাৰ পিছত জগন্নাথ বৰুৱাই পিতৃ হেমধৰ বৰুৱা আৰু ভ্ৰাতৃ কৃষ্ণকান্ত বৰুৱাৰ সৈতে মিলি নিজাকৈ চাহ খেতি কৰিবলৈ অহোপুৰুষাৰ্থ কৰে আৰু সেইমতে লেটেকুজান গ্ৰাণ্ট ইংৰাজ চৰকাৰৰ পৰা ক্ৰয় কৰাৰ লগতে টিপমীয়া আৰু বচাবাৰীত চাহ বাগিছা খোলে। পিছলৈ তিৰুৱাল, বাঁহনি আৰু ৰৰৈয়াৰ বাগিছাও এই তালিকাত যোগ হয়। ইয়াৰে তিৰুৱাল চাহ বাগিছা ৰাধাকান্ত সন্দিকৈয়ে ক্ৰয় কৰিছিল আৰু জগন্নাথ বৰুৱাৰ সহযোগত ইয়াক পৰিচালনা কৰিছিল। ৰৰৈয়া বাগিছা জগন্নাথ বৰুৱা আৰু কৰ্ণেল ড° শিৱনাথ বৰাই যুটীয়াভাৱে ক্ৰয় কৰিছিল। আনহাতে চন্দ্ৰকান্ত গগৈয়ে বাঁহনিত বৰুৱাৰ সহযোগতেই চাহ খেতিৰ আৰম্ভণি কৰিছিল।

## সাৰ্ব্বজনীন সভা স্থাপন
১৮৮৪ চনৰ ৯ ডিচেম্বৰত জগন্নাথ বৰুৱাৰ নেতৃত্বত যোৰহাটত সাৰ্ব্বজনীন সভা নামেৰে এক ৰাজনৈতিক অনুষ্ঠান গঠন হয়। এই অনুষ্ঠানৰ মুখ্য উদ্দেশ্য আছিল জনতাৰ আশা-আকাংক্ষাসমূহ ইংৰাজ চৰকাৰৰ সন্মুখত উপস্থাপন কৰা। এই কামবোৰত মানিক চন্দ্ৰ বৰুৱা তেওঁৰ প্ৰধান সহযোগী আছিল। ছাত্ৰাৱস্থাতে তেওঁ মানিক চন্দ্ৰ বৰুৱা আৰু ৰাধিকাৰাম ঢেকিয়াল ফুকনৰ সৈতে গোট খাই জনহিতাৰ্থে সদৌ অসমৰ হৈ বৰলাট বাহাদুৰ নৰ্থব্ৰুকলৈ পত্ৰ প্ৰেৰণ কৰিছিল। 

## ৰায়বাহাদুৰ উপাধি লাভ
অসমৰ বাণিজ্যিক ক্ষেত্ৰখনলৈ আগবঢ়োৱা অৱদানৰ বাবে শাসনাধিস্থিত ইংৰাজ চৰকাৰে জগন্নাথ বৰুৱাক *ৰায়বাহাদুৰ* উপাধি প্ৰদান কৰিছিল আৰু অধনুৱা মেজিষ্ট্ৰেট পাতিছিল। সপ্তম এডৱাৰ্ডৰ ৰাজ্যাভিষেকৰ বাবে তেওঁ নিমন্ত্ৰণ লাভ কৰিছিল।

## মৃত্যু
১৯০৭ চনৰ ২১ এপ্ৰিলত জগন্নাথ বৰুৱাৰ দেহাৱসান ঘটে। মৃত্যুৰ সময়ত তেওঁৰ বয়স আছিল ৫৬ বছৰ।

তেওঁৰ মৃত্যুৰ পিছত ১৯৩৮ চনত জগন্নাথ বৰুৱাৰ নাতি মুৰুলীধৰ বৰুৱাই সমস্ত মাটিৰে সৈতে বাসগৃহ *বৰপাত্ৰ কুটীৰ* জগন্নাথ বৰুৱা মহাবিদ্যালয়ৰ বাবে দান কৰে।

## তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতৰ ব্যৱসায়ী
ধ্ৰুৱজ্যোতি ফুকন

**ধ্ৰুৱজ্যোতি ফুকন** এগৰাকী ভাৰতীয় সংগীত পৰিচালক, সংগীত প্ৰযোজক, সংগীত ব্যৱস্থাপক, সংগীত পৰিদৰ্শক, আৱহ সংগীত পৰিচালক আৰু সংগীত প্ৰগ্ৰেমাৰ। তেওঁ ঘাইকৈ হিন্দী আৰু অসমীয়া চলচ্চিত্ৰ জগতৰ লগত জড়িত। তেওঁক ডিজে ফুকন হিচাপে জনাজাত ধ্ৰুৱজ্যোতি ফুকনে বহুতো বঁটা আৰু সন্মান লাভ কৰিছে। হিন্দী চুটিছবি *পনচক্কী*ৰ সংগীত পৰিচালনাৰ বাবে তেওঁ ২০১১ চনৰ অদৰ্শিত ছবিৰ শ্ৰেষ্ঠ সংগীত পৰিচালকৰ ৰাষ্ট্ৰীয় চলচ্চিত্ৰ বঁটা লাভ কৰিছিল।
## প্ৰাৰম্ভিক জীৱন
১৯৬৪ চনৰ ১৭ জুন তাৰিখে অসমৰ ডিব্ৰুগড়ত ধ্ৰুৱজ্যোতি ফুকনৰ জন্ম হৈছিল। তেওঁৰ পিতৃ অতুলানন্দ ফুকন আৰু মাতৃ অমিয়া ফুকন। তেওঁ গুৱাহাটী বিশ্ববিদ্যালয়ৰ অন্তৰ্ভুক্ত অসম অভিযান্ত্ৰিক মহাবিদ্যালয়ৰ পৰা যান্ত্ৰিক অভিযান্ত্ৰিকীৰ স্নাতক ডিগ্ৰী লাভ কৰিছিল।
## সংগীত পৰিচালক হিচাপে
২০০৩ চনত তেওঁ ৰবীনা টেণ্ডন প্ৰডাক্টচনৰ ছবি *ষ্টাম্পড*ৰ জৰিয়তে প্ৰথমবাৰৰ বাবে সংগীত পৰিচালক হিচাপে আত্মপ্ৰকাশ কৰিছিল।
হিন্দী চুটিছবি *পনচক্কী*ৰ সংগীত পৰিচালনাৰ বাবে তেওঁ ২০১১ চনৰ অদৰ্শিত ছবিৰ শ্ৰেষ্ঠ সংগীত পৰিচালকৰ ৰাষ্ট্ৰীয় চলচ্চিত্ৰ বঁটা লাভ কৰিছিল। ২০১২ চনত ভাৰতৰ উপৰাষ্ট্ৰপতিৰ পৰা তেওঁ এই বঁটা গ্ৰহণ কৰিছিল। তেওঁ জাহ্নু বৰুৱাৰ *[[বান্ধোন (চলচ্চিত্ৰ)|বান্ধোন]]* আৰু *[[অজেয়]]* চলচ্চিত্ৰৰ সংগীত পৰিচালনা কৰিছিল। দুয়োখন ছবিয়ে শ্ৰেষ্ঠ অসমীয়া ছবি'ৰ ৰাষ্ট্ৰীয় চলচ্চিত্ৰ বঁটা লাভ কৰিছিল।
## ব্যক্তিগত জীৱন
১৯৯১ চনত ধ্ৰুৱজ্যোতি ফুকনে গায়িকা শাশ্বতী ফুকনৰ লগত বিবাহপাশত আবদ্ধ হয়। তেওঁলোকৰ কন্যা শ্ৰেয়া ফুকন আৰু পুত্ৰ আয়ুসজ্যোতি ফুকন।
## বঁটা আৰু সন্মান
ধ্ৰুৱজ্যোতি ফুকনে বহুতো বঁটা আৰু সন্মান লাভ কৰিছে। উল্লেখযোগ্য সমূহ হ'ল:
### সন্মান

### বঁটা

## তথ্য উৎস

শ্ৰেণী:অসমৰ ব্যক্তি
শ্ৰেণী:ভাৰতীয় চলচ্চিত্ৰ সংগীতকাৰ
শ্ৰেণী:অনা-কাহিনী ছবিৰ শ্ৰেষ্ঠ সংগীত পৰিচালকৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:অসমীয়া চলচ্চিত্ৰৰ সংগীত পৰিচালক
অৰ্জুন গছ

thumb|অৰ্জুন গছৰ শুকান ফল
**অৰ্জুন গছ** () এবিধ চিৰসেউজ গছ। ই *টাৰমিনালিয়া* গণৰ এক সপুষ্পক উদ্ভিদ। অৰ্জুন গছৰ জীৱনকাল দীঘলীয়া। ইয়াৰ বৈজ্ঞানিক নাম টাৰমিনেলিয়া অৰ্জুন।

## বিৱৰণ
অৰ্জু্ন গছ এবিধ চিৰসেউজ দ্বিবীজপত্ৰি উদ্ভিদ। ইয়াৰ শিপা গুচ্ছমূল জাতীয় আৰু পাত জাল শিৰবিন্যাস যুক্ত। অৰ্জুন গছ এবিধ মাধ্যমৰ পৰা বৃহৎ আকাৰৰ বৃক্ষ। ইয়াৰ উচ্চতা প্ৰায় ২০-২৫ মিটাৰ। মাৰ্চৰ পৰা জুন মাহৰ ভিতৰত গছৰ ফুল ফুলা আৰম্ভ হয়। ইয়াৰ পাতবোৰ বল্লম আকৃতিৰ। ফলবোৰ দেখাত কৰ্দৈ টেঙাৰ দৰে। অৰ্জুন গছৰ পাত বল্লম আকৃতিৰ। ইয়াৰ গা গছৰ ৰং পাতল হালধীয়া। এইবিধ উদ্ভিদৰ বাকলিত প্ৰচুৰ পৰিমাণে কেলচিয়াম পোৱা যায়। তদুপৰি সামান্য পৰিমাণে টেনিন আৰু অৰ্জুনিন, মেগনেছিয়াম, এলুমিনিয়াম আদি পোৱা যায়।

## ব্যৱহাৰ
অৰ্জু্ন এবিধ ঔষধি গুণ যুক্ত গছ। অৰ্জুন গছৰ শুকান ছাল গুৰি কৰি বাসক পাতৰ ৰসৰ লগত তিয়াই ৰ’দত শুকুৱাই চেনি বা মৌৰ লগত দৈনিক ব্যৱহাৰ কৰিলে যক্ষ্মা ৰোগত সুফল পোৱা যায়। হাড় ভগা আৰু জোৰা লৰা ৰোগত অৰ্জুন গছৰ কেঁচা ছাল খুন্দি গাখীৰৰ লগত তাৰ ৰস সিজাই খাব লাগে আৰু অৰ্জুন গছৰ ছাল থেতেলিয়াই বান্ধি থব লাগে। অৰ্জুন গছৰ ছালৰ ৰসে হৃদৰোগ নিৰাময় কৰে।

## তথ্যসূত্ৰ

শ্ৰেণী:বৃক্ষ
শ্ৰেণী:ঔষধি উদ্ভিদ
শ্ৰেণী:ভাৰতীয় উদ্ভিদ
শ্ৰেণী:অসমৰ উদ্ভিদ
বিনিতা বালী

**বিনিতা বালী** () হৈছে এগৰাকী ভাৰতীয় উদ্যোগী যি ব্ৰিটানিয়া ইণ্ড্ৰাষ্টিছ লিমিটেডৰ পৰিচালন সঞ্চালক আছিল।

## শিক্ষা
১৯৭৫ চনত বিনিতা বালীয়ে দিল্লী বিশ্ববিদ্যালয় অধীনস্থ *লেডি শ্ৰীৰাম কলেজ অৱ ৱমেন*ৰ পৰা অৰ্থনীতিত স্নাতক ডিগ্ৰী অৰ্জন কৰিছিল। তাৰপিছত তেখেতে যমনালাল বাজাজ ইনষ্টিটিউট অৱ মেনেজমেণ্ট ষ্টাডিছৰ পৰা এমবিএ ডিগ্ৰী লাভ কৰে। পৰৱৰ্তী সময়ত এটা জলপানি লাভ কৰি তেখেতে আমেৰিকা যুক্তৰাষ্ট্ৰৰ মিচিগান ষ্টেট ইউনিভাৰ্চিটীত পঢ়িবলৈ যায় আৰু ৰাষ্ট্ৰসংঘৰ মুখ্য কাৰ্যালয়ত এগৰাকী ইণ্টাৰ্ণ হিচাপে কাম কৰে।

## কৰ্মজীৱন

তেখেতৰ প্ৰথমটো চাকৰি আছিল ভল্টাছত। তেখেতে সেইটো কোম্পানীত *ৰাছনা* নামৰ শীতল পানীয়ৰ ব্ৰেণ্ডটোৰ প্ৰাৰম্ভণৰ লগত জড়িত আছিল। কেডবেৰীৰ ভাৰতীয় শাখাত তেখেতে চৌধ্যবছৰ ধৰি কাম কৰিছিল। ভাৰত আৰু আফ্ৰিকাত কোম্পানীৰ বজাৰ বৃদ্ধিত তেখেতে সহায় কৰিছিল। ১৯৯৪ চনত কোকাকোলাই তেখেতেক বিপণন সঞ্চালক হিচাপে নিযুক্তি দিয়ে আৰু পাছলৈ তেখেত লেটিন আমেৰিকাত বিপণনৰ উপ-অধ্যক্ষ হিচাপে কাৰ্যনিৰ্বাহ কৰে। কোকাকোলাৰ নবছৰীয়া কাৰ্যকালৰ সময়ত বালীয়ে "কৰ্পোৰেট কৌশল"ৰ উপ-অধ্যক্ষ হিচাপে কাম কৰে। ২০০৩ চনত তেখেতে কোকাকোলা ত্যাগ কৰে আৰু "Zyman Group"ত যোগদান কৰে। গ্ৰুপটোৰ আটলাণ্টা শাখাত তেখেতে পৰিচালন অধ্যক্ষ আৰু ব্যৱসায়িক কৌশলৰ মুৰব্বী হিচাপে কাম কৰে।

২০০৫ চনত তেখেতে সেই গ্ৰুপ ত্যাগ কৰি ভাৰতীয় খাদ্য কোম্পানী ব্ৰিটানিয়াত যোগদান কৰে আৰু মুখ্য কাৰ্যবাহী বিষয়া হিচাপে দায়িত্ব চম্ভালে। ২০০৬ চনত তেখেতক ব্ৰিটানিয়াৰ পৰিচালন সঞ্চালকৰ দায়িত্ব অৰ্পণ কৰা হয়। তেখেতৰ পৰিচালনাত ব্ৰিটানিয়াৰ আয় তিনিগুণ বৃদ্ধি হৈ ৮৪১ মিলিয়ন ডলাৰ হয়গৈ। *ইক'নমিক টাইমছ এৱাৰ্ডছ*ৰ তৰফৰ পৰা বিনিতা বালীক ২০০৯ চনত "বৰ্ষটোৰ উদ্যোগী মহিলা"ৰ সন্মান প্ৰদান কৰা হয়। ২০০৯ চনত তেখেতে "ব্ৰিটানিয়া পুষ্টি সংস্থা" স্থাপন কৰে যিয়ে ভাৰতীয় শিশুৰ পুষ্টিহীনতা ৰোধ কৰিবলৈ কাম কৰে। সংস্থাই ভাৰতীয় স্কুলীয়া শিশুৰ বাবে সুৰক্ষিত আৰু পুষ্টিকৰ বিস্কুটৰ বিতৰণ আৰম্ভ কৰে। সংস্থাৰ লগত জড়িত হৈ কৰা কামবোৰৰ বাবে তেখেতে *কৰ্পোৰেট সামাজিক দায়িত্ব* বঁটা লাভ কৰে। ২০১১ চনত *ফৰ্বছ্* আলোচনীয়ে বিনিতা বালীক *এছিয়াৰ ৫০ গৰাকী শক্তিশালী উদ্যোগী নাৰী*ৰ তালিকাত অন্তৰ্ভুক্ত কৰে।

২০২০ চনৰ ২৪ ফেব্ৰুৱাৰি তাৰিখে আমেৰিকান প্ৰযুক্তি কোম্পানী ক'গনিজেণ্টে বিনিতা বালীক স্বাধীন সঞ্চালকৰ নিযুক্তি দিয়ে। ক'গনিজেণ্টে ভাৰতীয় ভূ-খণ্ডত এক বিশাল পৰিসৰত কাম কৰি আছে। ক'গনিজেণ্ট পৰিষদৰ অধ্যক্ষ মাইকেল পেটচোলাচ-ফক্সে বিনিতা বালীৰ যোগদানত মন্তব্য কৰে যে-*বিনিতা বালীয়ে ক'গনিজেণ্ট পৰিষদত যোগদান কৰাত আমি উৎফুল্ল হৈছোঁ। আমি আশাবাদী যে ভাৰতীয় আৰু আন্তৰ্জাতিক বহু বিশাল উদ্যোগৰ লগত কাম কৰি অহা বিনিতাৰ সফল আৰু বিস্তৃত অভিজ্ঞতাবোৰে ক'গনিজেণ্টলৈ গুৰুত্বপূৰ্ণ বৰঙনি আগবঢ়াব। * ("We are delighted that Vinita Bali has joined the Cognizant Board," said Michael Patsalos-Fox, Cognizant's Chairman of the Board. "We believe Vinita's extensive and successful experience at large companies, both India-based and multinational, will make a significant contribution to Cognizant.")

## তথ্যসূত্ৰ


## বাহ্যিক সংযোগ

* 
* 
* 

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতৰ ব্যৱসায়ী
শীলা ভাটিয়া

**শীলা ভাটিয়া** () আছিল এগৰাকী ভাৰতীয় কবি, নাট্যকাৰ, থিয়েটাৰ কৰ্মী আৰু *দিল্লী আৰ্ট থিয়েটাৰ*ৰ প্ৰতিষ্ঠাতা, যি হৈছে ভাৰতীয় কলাৰ প্ৰসাৰৰ বাবে দিল্লীস্থ এক অনুষ্ঠান। "পঞ্জাবী অ'পেৰা" নামৰ ভাৰতীয় নৃত্য-নাটিকাৰ এক বিশেষ শৈলী যি অপেৰাসদৃশ শৰীৰ-সঞ্চালনৰ ওপৰত আধাৰিত; কোৱা হয় যে সেইটো শৈলী শীলা ভাটিয়াই সৰ্বপ্ৰথম আৰম্ভ কৰিছিল। ১৯৭১ চনত ভাৰত চৰকাৰে তেখেতক পদ্মশ্ৰী সন্মানেৰে সন্মানীত কৰে। এটা দশকৰ পাছত, ১৯৮২ চনত, থিয়েটাৰ পৰিচালনাৰ বাবে তেখেতে সংগীত নাটক একাডেমী বঁটা লাভ কৰে। ১৯৯৭ চনত তেখেতে লাভ কৰে "কালিদাস" সন্মান।

## জীৱনী
১৯১৬ চনৰ ১ মাৰ্চত শীলা ভাটিয়াৰ জন্ম হৈছিল। জন্মস্থান আছিল ব্ৰিটিছশাসিত ভাৰতৰ শিয়ালকোটত (বৰ্তমানৰ পাকিস্তানত) কলা শাখাত স্নাতক ডিগ্ৰী গ্ৰহণ কৰাৰ পাছত, তেখেতে শিক্ষাত স্নাতক(BT) ডিগ্ৰী অৰ্জন কৰে। তাৰপিছত লাহোৰত গণিতৰ শিক্ষয়িত্ৰী হিচাপে কৰ্মজীৱনৰ পাতনি মেলে। সমান্তৰালভাৱে ভাৰতীয় স্বাধীনতা আন্দোলনতো তেখেতে অংশগ্ৰহণ কৰে। পৰৱৰ্তী সময়ত তেখেত দিল্লীলৈ ঘূৰি আহে আৰু *দিল্লী আৰ্ট থিয়েটাৰ* আৰম্ভ কৰে। তেখেতে ৰাষ্ট্ৰীয় নাট্য বিদ্যালয়ত অভিনয় বিভাগৰ মুৰব্বী হিচাপে কৰ্মনিৰ্বাহ কৰে।

তেখেতৰ প্ৰথমটো প্ৰযোজনা আছিল *উপত্যকাৰ আহ্বান* (Call of the Valley), যি আছিল এক গীতিনাট্য। ইয়াৰ পাছত তেখেতে ৬০টাকৈও অধিক প্ৰযোজনা কৰে- যেনে- "হীৰ ৰাঁজা"(১৯৫৭), "দৰ্দ আয়েগা দবে পাৱ" (১৯৭৯), "ছুলগাড়া দাৰয়া" (১৯৮২), "ওমৰ খায়াম" (১৯৯০),"নচীব"; ( ১৯৯৭) গালিব কৌন থা, আৰু "নাদীৰ শ্বাহ" হৈছে পঞ্জাবী ভাষাত আৰু "কিচ্চা য়েহ ঔৰত কা" (১৯৭২), "হাৱা চে হিপ্পি টক"(১৯৭২), "য়েহ ইস্ক নহী আছা"(১৯৮০) হৈছে উৰ্দু ভাষাত। ফেইজ আহমেদ ফেইজৰ তেখেত অনুগামী আছিল।পাৰ্লো কে ঝক্কাৰ(১৯৫০) নামৰ কবিতা-সংগ্ৰহখনকে ধৰি তেখেতে মুঠ দহখন গ্ৰন্থ প্ৰকাশন কৰিছে।

## বঁটা আৰু সন্মান
* ১৯৭১ চনত পদ্মশ্ৰী সন্মান। ভাৰত চৰকাৰৰ তৰফৰ পৰা।
* ১৯৮২ চনত "শ্ৰেষ্ঠ পৰিচালনা"ৰ বাবে সংগীত নাটক একাডেমী বঁটা।
* পৰৱৰ্তী বছৰত, ১৯৮৩ চনত "গালিব" বঁটা আৰু পঞ্জাবী কলা সংসদ বঁটা। 
* ১৯৮৬ চনত দিল্লী প্ৰশাসনৰ পৰা শ্ৰেষ্ঠ পৰিচালকৰ বঁটা আৰু ১৯৯৭ চনত "কালিদাস" সন্মান। 
* ২০০০ চনত উৰ্দু একাডেমী আৰু *পৰম সাহিত চৰকাৰ সন্মান*, পঞ্জাবী একাডেমীৰ পৰা।

## মৃত্যু
২০০৮ চনৰ ১৭ ফেব্ৰুৱাৰি তাৰিখে ৯১ বছৰ বয়সত শীলা ভাটিয়াৰ দেহাৱসান ঘটে।

## তথ্যসংগ্ৰহ

## গ্ৰন্থ সংযোগ
* 
* 

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় সাহিত্যিক
শ্ৰেণী:পদ্মশ্ৰী বঁটা বিজয়ী
শ্ৰেণী:সংগীত নাটক একাডেমী বঁটা বিজয়ী
শ্ৰেণী:ভাৰতীয় মহিলা কবি
ফাৰ্চী ভাষা

**ফাৰ্চী ভাষা** বা **পাৰ্ছিয়ান ভাষা** () হৈছে এটা পশ্চিমীয় ইৰাণীয় ভাষা যিটো ইণ্ডো ইউৰোপীয়ান ভাষাসমূহৰ ইণ্ডো ইৰাণীয়ান বিভাগৰ ইৰাণীয়ান শাখা। এই ভাষাটো ইৰান, আফগানিস্তান আৰু তাজিকিস্তানত ক্ৰমে ইৰাণীয়ান ফাৰ্চী, ডাৰি ফাৰ্চী (১৯৫৮ চনৰ পৰা চৰকাৰীভাৱে ডাৰি) আৰু তাজিক ফাৰ্চী (ছোভিয়েটৰ সময়ৰ পৰা কেৱল তাজিক) হিচাপে তিনিটা বিশেষ ৰূপত চৰকাৰীভাৱে ব্যৱহাৰ কৰা হয়। তদুপৰি ইয়াৰ তাজিক ৰূপটো উজবেকিস্তানত বৃহৎ সংখ্যক লোকে ব্যৱহাৰ কৰে। ইৰান আৰু আফগানিস্তানত আৰবী লিপিৰ পৰা অহা পাৰ্ছিয়ান বৰ্ণমালা ব্যৱহাৰ কৰা হয়। আনহাতে তাজিকিস্তানত চিৰালিকৰ পৰা অহা তাজিক বৰ্ণমালা ব্যৱহাৰ কৰা হয়। 

ফাৰ্চী ভাষা চাচানিয়ান সাম্ৰাজ্য (২২৪-৬৫১ খ্ৰী:)-ত ব্যৱহাৰ হোৱা মধ্য ফাৰ্চী (Middle Persian) ভাষাৰ পৰা আহিছে আৰু এই মধ্য ফাৰ্চী ভাষা আকামেনিড সাম্ৰাজ্য (৫৫০-৩৩০খ্ৰী:পূ:)-ৰ প্ৰাচীন ফাৰ্চী ভাষা(Old Persian Language)ৰ পৰা আহিছে। এই ভাষাটো দক্ষিণ পশ্চিম ইৰাণৰ ফাৰচ(Fars) অঞ্চলত সৃষ্টি হৈছিল। আৰু ইয়াৰ ব্যাকৰণো বহুত ইউৰোপীয় ভাষাৰ সৈতে একে। 

সমগ্ৰ ইতিহাসত ফাৰ্চী হৈছে এটা সন্মানজনক সাংস্কৃতিক ভাষা যিটো পশ্চিম এছিয়া,মধ্য এছিয়া আৰু দক্ষিণ এছিয়াৰ বিভিন্ন ৰাজবংশই ব্যৱহাৰ কৰিছিল। প্ৰাচীন ফাৰ্চী ভাষা ষষ্ঠ আৰু চতুৰ্থ খ্ৰীষ্টপূৰ্বলৈ পুৰণি ফাৰ্চী লিপিৰ সৈতে পোৱা গৈছে। মধ্য ফাৰ্চীৰ সাহিত্যসমূহ তৃতীয়ৰ পৰা দশম শতাব্দীলৈ মূলতঃ পাৰ্থিয়ান সাম্ৰাজ্যৰ সময়ছোৱাত ৰছিত জোৰাষ্ট্ৰিয়ান আৰু মেনিকেইন ধৰ্মপুথিসমূহত আৰ্মাণিকৰ পৰা উদ্ভৱ হোৱা লিপিৰ সৈতে পোৱা যায়। ইয়াৰ পিছত ইৰানত আৰবৰ আক্ৰমণৰ পিছত আৰবী লিপি গ্ৰহণ কৰাৰে পৰা নতুন ফাৰ্চী সাহিত্যৰ বিকাশ ঘটিবলৈ আৰম্ভ কৰে। ফাৰ্চী হৈছে প্ৰথমটো ভাষা যিয়ে মুছলিম বিশ্বত আৰবী ভাষাৰ আধিপত্য ভংগ কৰিবলৈ সক্ষম হৈছিল। যিহেতু প্ৰাচ্যৰ বহুতো দৰবাৰত ফাৰ্চী কবিতাক প্ৰাধান্য দিয়া হৈছিল। মধ্য ফাৰ্চীৰ বিখ্যাত কামসমূহ হৈছে ফিৰদৌছিৰ চাহনামেহ, ৰুমিৰ কৰ্মসমূহ, ওমৰ খৈয়ামৰ ৰুবায়েট, নিজামি গঞ্জভিৰ পাঞ্জ গঞ্জ, আট্টাৰ অৱ নিশাপুৰৰ দ্য কনফাৰেন্স অৱ বাৰ্ডছ আৰু সাদি শিৰাজিৰ গুলিস্তান আৰু বুস্তান। 

ফাৰ্চী ভাষাই চুবুৰীয়া তুৰ্কী, আৰ্মেনিয়ান, জৰ্জিয়ান আৰু ইণ্ডো আৰ্য (বিশেষকৈ উৰ্দু আৰু দোভাষী) ভাষাত উল্লেখযোগ্য অৱদান আগবঢ়াবলৈ সক্ষম হৈছিল। তদুপৰি মধ্যযুগৰ আৰবৰ শাসনৰ সময়ছোৱাত আৰবী ভাষালৈ শব্দ সম্ভাৰৰ অৱদান আগবঢ়াবলৈ সক্ষম হৈছিল।

ফাৰ্চী, তাজিক, হাজাৰা, ককেছীয় তাত আৰু আইমাকসকলক মিলাই সমগ্ৰ বিশ্বত প্ৰায় ১১ কোটি ফাৰ্চীভাষী লোক আছে।

## আৰু চাওক
*ভাৰতত পাৰ্চী মানুহ

## তথ্য সংগ্ৰহ

শ্ৰেণী:ভাষা
শ্ৰেণী:ইৰান
শ্ৰেণী:আফগানিস্তান
শ্ৰেণী:তাজিকিস্তান
কলিকতা বিশ্ববিদ্যালয়

**কলিকতা বিশ্ববিদ্যালয়** () পশ্চিমবংগৰ ৰাজধানী কলকাতাত অৱস্থিত এখন ৰাজহুৱা ৰাজ্যিক বিশ্ববিদ্যালয়। ১৮৫৭ চনৰ ২৪ জানুৱাৰী তাৰিখে এই বিশ্ববিদ্যালয়খন স্থাপন কৰা হৈছিল। এইখন এছিয়া মহাদেশৰ অন্যতম প্ৰথম বহুবিভাগীয় পাশ্চাত্যশৈলী বিশ্ববিদ্যালয়। ভাৰতত কলিকতা বিশ্ববিদ্যালয়য়ে 'পঞ্চতাৰকাযুক্ত বিশ্ববিদ্যালয়' আৰু ৰাষ্ট্ৰীয় ৰাষ্ট্ৰীয় মূল্যাংকন আৰু প্ৰত্যাপন পৰিষদৰ দ্বাৰা 'এ' গ্ৰেড লাভ কৰিছে। ইয়াৰ লগতে বিশ্ববিদ্যালয় অনুদান আয়োগে এই বিশ্ববিদ্যালয়খনক 'বিশেষ ক্ষেত্ৰত উৎকৃষ্টতাৰ প্ৰতিশ্ৰুতিসম্পন্ন কেন্দ্ৰ' আৰু 'উৎকৃষ্টতাৰ প্ৰতিশ্ৰুতিসম্পন্ন বিশ্ববিদ্যালয়' হিচাপে চিহ্নিত কৰিছে।

বিশ্ববিদ্যালয়খনৰ সৰ্বমুঠ ১৪টা চৌহদ কলকাতা মহানগৰ আৰু ইয়াৰ আশে-পাশে অৱস্থিত। ২০১২ চনলৈ মুঠ ১৩৬খন মহাবিদ্যালয় কলিকতা বিশ্ববিদ্যালয়ৰ অন্তৰ্ভুক্ত। ভাৰত চৰকাৰৰ মানৱসম্পদ উন্নয়ন মন্ত্ৰণালয়ে প্ৰস্তুত কৰা ৰাষ্ট্ৰীয় প্ৰতিষ্ঠান মূল্যাঙ্কন তালিকাতৰ '২০১৯ চনৰ শ্ৰেষ্ঠ ভাৰতীয় বিশ্ববিদ্যালয়'-ৰ তালিকাত কলিকতা বিশ্ববিদ্যালয়ে পঞ্চম স্থান লাভ কৰিছিল।

কলিকতা বিশ্ববিদ্যালয়ৰ প্ৰাক্তন শিক্ষাৰ্থী আৰু অধ্যাপকে ৰাষ্ট্ৰৰ মুৰব্বী, চৰকাৰৰ মুৰব্বী, সমাজ সংস্কাৰক, এগৰাকী অস্কাৰ বঁটা বিজয়ী আৰু দিৰাক পদক বিজয়ী, কেইবাগৰাকী ৰয়েল ছোচাইটিৰ সভ্য, পাঁচ গৰাকী ন'বেল বঁটা বিজয়ী ইত্যাদি ভাৰত তথা বিশ্বৰ আগশাৰীৰ ব্যক্তিত্ব। কলিকত বিশ্ববিদ্যালয় ৰাষ্ট্ৰসংঘৰ একাডেমীক ইমপেক্ট প্ৰকল্পৰ সদস্য।

## ইতিহাস
১৮৫৭ খনৰ ২৪ জানুৱাৰী তাৰিখে কলিকতা বিশ্ববিদ্যালয় বিধেয়ক কাৰ্যকৰী হৈছিল আৰু বিশ্ববিদ্যালয়খনৰ আঁচনি প্ৰস্তুতকৰণৰ বাবে ৪১ গৰাকী সদস্যৰ চিনেট গঠন কৰা হৈছিল। বিশ্ববিদ্যালয়খনৰ স্থাপনৰ বাবে প্ৰয়োজনীয় ভূমি দ্বাৰভাংগাৰ মহাৰাজ মহেশ্বৰ সিং বাহাদুৰে দান কৰিছিল। ঐতিহাসিক ভাবে বিশ্ববিদ্যালয়খনে ব্ৰিটিছ ভাৰতৰ প্ৰথমখন বিশ্ববিদ্যালয় হিচাপে ইয়াৰ ভৌগোলিক পৰিসৰ পূবে ৰেংগুনৰ (বৰ্তমান ম্যানমাৰত) পৰা উত্তৰ-পশ্চিমে লাহোৰলৈ (বৰ্তমান পাকিস্তানত) আৰু দক্ষিণে সিংহললৈ (বৰ্তমান শ্ৰীলংকা আছিল। ভাৰতীয় বিশ্ববিদ্যালয়সমূহৰ ভিতৰত ভৌগোলিক পৰিসৰৰ হিচাপে এয়া সৰ্ববৃহৎ।

১৯০৬ চনৰ পৰা ১৯১৪ চনলৈ ছাৰ আশুতোষ মুখাৰ্জী দুবছৰীয়া চাৰিটা কাৰ্যকালৰ বাবে বিশ্ববিদ্যালয়খনৰ উপাচাৰ্য আছিল। ১৯২১ চনত তেওঁ পঞ্চমবাৰলৈ উপাচাৰ্য পদত নিযুক্তি লাভ কৰিছিল। পাঁচ গৰাকী নোবেল বঁটা বিজয়ী ক্ৰমে : ছাৰ ৰোনাল্ড ৰছ, ৰবীন্দ্ৰনাথ ঠাকুৰ, চন্দ্ৰশেখৰ ভেংকটৰমন, অমৰ্ত্য সেন আৰু অভিজিত বেনাৰ্জী কলিকতা বিশ্ববিদ্যালয়ৰ লগত জড়িত।

## চৌহদসমূহ

কলিকতা বিশ্ববিদ্যালয়ৰ মুঠ ১৪টা চৌহদ কলকাতা মহানগৰ আৰু ইয়াৰ আশে-পাশে সিঁচৰত হৈ আছে। ইয়াৰ মুখ্য চৌহদ সমূহ হল:
আশুতোষ শিক্ষা প্ৰাংগণ (কলেজ ষ্ট্ৰীট), ৰাসবিহাৰী শিক্ষা প্ৰাংগণ বা ৰাজাবাজাৰ বিজ্ঞান কলেজ (ৰাজাবাজাৰ), তাৰকানাথ পালিত শিক্ষা প্ৰাংগণ (বালীগঞ্জ) আৰু শ্বহীদ খুদিৰাম শিক্ষা প্ৰাংগণ (আলিপুৰ)।

অন্যান্য চৌহদ সমূহ হ'ল : হাজৰা ৰোড চৌহদ, বিশ্ববিদ্যালয় প্ৰেছ আৰু বুক ডিপো, বি.টি. ৰোড চৌহদ, বিহাৰীলাল কলেজ অফ হম চাইন্স কেম্পাছ, বিশ্ববিদ্যালয় স্বাস্থ্য সেৱা, হাৰিংঘাটা চৌহদ, ঢাকুৰীয়া লেক চৌহদ বিশ্ববিদ্যালয় পথাৰ আৰু টেণ্ট, মৈদান।

## তথ্য উৎস

## বাহ্যিক সংযোগ
* 

শ্ৰেণী:বিশ্ববিদ্যালয়
শ্ৰেণী:পশ্চিমবংগ
শ্ৰেণী:ভাৰতৰ শৈক্ষিক প্ৰতিষ্ঠান